ועדת הכלכלה, כנסת 23, פרוטוקול מספר 4, 2020-06-09 10:00

יעקב מרגי: בוקר טוב לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: יום שלישי, י"ז בסיון התש"ף, 9 ביוני 2020.

יעקב מרגי: על סדר היום: יישום הרפורמה במשק החשמל – דיווח שר האנרגיה לפי סעיף 60א לחוק.

יעקב מרגי: הישיבה אתנו משתתפים – היה אמור להשתתף אתנו כאן, באולם, שר האנרגיה, ידידינו, חבר הכנסת יובל שטייניץ אבל מגבלות הקורונה לצוות שלו, הוא בחר להשתתף גם בזום.

יעקב מרגי: הוא נמצא אתנו בזום?

יעקב מרגי: נמצאים אתנו בכירי חברת החשמל – יפתח רון-טל וצוותו.

יפתח רון-טל: אנחנו נמצאים.

יפתח רון-טל: בוקר טוב.

יעקב מרגי: אנחנו מיד נראה אתכם גם כן, ואורחים חשובים מכול הקשת שעוסקת במשק האנרגיה במדינת ישראל, ואלה שמצפים גם שהקשת תתרחב עוד יותר – גם הם נמצאים אתנו.

יעקב מרגי: אנחנו מקיימים היום את חובת הדיווח של שר האנרגיה לוועדת הכלכלה, דיווח שהיה אמור להיות כבר בינואר 19, אם אני לא טועה, ובגלל המצב הפוליטי הוא לא התקיים אז אנחנו היום זכינו בזה.

יעקב מרגי: אני אומר מספר מילים - -

לאה ורון: אדוני, רק חצי דקה.

לאה ורון: אנחנו מבקשים מהנציגים של משרד האנרגיה בינתיים להסיר את המצגת על מנת שיושב-ראש הוועדה וחברי הוועדה יוכלו לראות אתכם.

יעקב מרגי: תודה רבה.

יעקב מרגי: אז כפי שאמרתי, אני מתכבד לפתוח ישיבת ועדה בנוכחות שר האנרגיה, חבר הכנסת יובל שטייניץ, ומנכ"ל משרדו וכן יו"ר חברת החשמל מר יפתח רון-טל.

יעקב מרגי: כפי הידוע לחברים, מתוקף חוק משק החשמל, נדרש שר האנרגיה לדווח לוועדה על התקדמות הרפורמה במשק החשמל.

יעקב מרגי: הרפורמה במשק החשמל הינה רפורמה מקיפה, משמעותית, ואני חושב שהיא מהמסובכות שברפורמות שהמדינה הובילה.

יעקב מרגי: אני מודיע כבר בשלב הזה כי בהמשך אכנס לסוגיות רבות הקשורות למשק האנרגיה בדיוני הוועדה, זו רק ההתחלה.

יעקב מרגי: אנו כאן, בוועדה, כפי שהבטחתי בכניסתי, נפקח, נעודד, נדחוף את הרשות המבצעת.

יעקב מרגי: אנו נהיה לעזר ולא למכשול, כול עוד הדברים ייעשו בהתאם לחקיקה הראשית והמשנית.

יעקב מרגי: בהמשך, אני מבקש מכבוד השר והדוברים הבאים להתמקד בדיווח על הרפורמה ולא להיכנס כרגע לדברים אחרים.

יעקב מרגי: לכן הדגשתי שיהיו לנו עוד הרבה דיונים.

יעקב מרגי: היום אנחנו מתמקדים ברפורמה ובדיווח השר.

יעקב מרגי: מהשר ומצוותו ומאנשי חברת החשמל – הייתי רוצה שתתנו דגשים בסוגית מכירת תחנות הייצור, מה נעשה עד היום ומה היעדים להמשך.

יעקב מרגי: עידוד התחרות באספקת החשמל וכן נתוני לגבי סוגיית הצרכנים השונים.

יעקב מרגי: התייחסות לסוגיית חברת ניהול-המערכת.

יעקב מרגי: השלמות חקיקת משנה על ידי רשות החשמל וכמובן, נושאים נוספים שתבחרו בהם שקשורים ברפורמה.

יעקב מרגי: כמו כן, בסוף הדיווח אני מבקש שתתנו התייחסות גם להתקדמות בסוגיית החשמל הכשר.

יעקב מרגי: תודה רבה.

יעקב מרגי: מכובדי, כבוד השר.

יובל שטייניץ: בוקר טוב אדוני היושב-ראש, יו"ר ועדת הכלכלה יעקב מרגי, וחברי הוועדה.

יובל שטייניץ: קודם כול, אני רוצה להודות לכם על הזימון ושנית, אני רוצה להביע צער על זה שאנחנו עושים את זה מרחוק כי זה כן פוגע קצת באופי של הדיון.

יובל שטייניץ: הייתי מאוד שמח לבוא עם מנכ"ל המשרד, עם יו"ר רשות החשמל ואנשים נוספים, ולהתארח בחדר הוועדה.

יובל שטייניץ: אני מקווה שבדיון הבא כבר יהיה לנו אישור להגיע לכנסת ולהגיע אליכם.

יובל שטייניץ: נצטרך לעשות את זה במגבלות הללו.

יובל שטייניץ: כמה מילות פתיחה על הרפורמה, ואחר כך אכנס למה שכבר נעשה: ראשית, הרפורמה בחברת החשמל, כפי שרמזת, אדוני היושב-ראש, זו כנראה הרפורמה הגדולה ביותר, המקיפה ביותר, המשמעותית ביותר, ולמיטב הבנתי גם המוצלחת ביותר אי-פעם בתולדות המדינה בחברה ממשלתית כל שהיא.

יובל שטייניץ: אנחנו צריכים להבין שחברת החשמל הייתה במצב קשה מאוד עד לפני שלוש, ארבע שנים, עם חוב חיצוני כל-כך גדול, כל-כך עצום ואגיד על זה מילה אחר-כך, שב-2012, כשהייתי שר האוצר, הייתה סכנה שבגלל חברת החשמל והחוב שלה, יורידו את דירוג האשראי, לא רק של חברת החשמל אלא בעקבות זה באופן מידי של המדינה כולה.

יובל שטייניץ: כלומר, זה בעצם הייתה אבן ריחיים או משא כבד על מעמדה הכלכלי של מדינת ישראל כולה.

יובל שטייניץ: עד כדי כך המצב היה חמור.

יובל שטייניץ: הרפורמה הזאת, מדברים עליה עשרות שנים.

יובל שטייניץ: ב-20 השנים אחרונות, שבע ממשלות התחייבו להשיג אותה, זה גם היה מחויב על פי חוק והן נכשלו.

יובל שטייניץ: לשמחתי, לפני שנתיים, הצלחנו סוף-סוף להשית את הרפורמה הזאת.

יובל שטייניץ: כפי שתראו מיד, הרפורמה היא לא טובה, היא טובה מאוד.

יובל שטייניץ: כמובן שגם בכל דבר טוב ואפילו טוב מאוד, במסגרת הדמוקרטיה תמיד יהיו כאלה שיבקרו, תמיד יהיו כאלה שינסו למצוא גם נקודות שליליות, וברפורמה כזאת גדולה ומקיפה, תמיד אפשר למצוא את הדברים שהם פחות מושלמים אבל זה בסדר.

יובל שטייניץ: אנחנו נעשה את מה שצריך.

יובל שטייניץ: המטרה העיקרית של הרפורמה – יש לה כמה מטרות.

יובל שטייניץ: היא רפורמה מקיפה לא רק בחברת החשמל אלא במשק החשמל כולו במדינת ישראל.

יובל שטייניץ: המטרות העיקריות היו: א.

יובל שטייניץ: לבטל את המונופול על ייצור חשמל במדינת ישראל.

יובל שטייניץ: כלומר, להוציא חלק גדול ומהר מאוד גם את הרוב – תכף תראו את הקצב – של ייצור החשמל מחברת החשמל לגופים פרטיים, עסקיים, אבל לא לגוף פרטי אחד אלא להרבה גופים, כך שבסוף התהליך שום גוף לא ישלוט ברוב ייצור החשמל בישראל או אפילו לא ישלוט ביותר מרבע מייצור החשמל כי זו בערך הרזרבה.

יובל שטייניץ: כלומר, כול המצב של היד על השלטר, של גוף אחד, של ועד עובדים או חברה אחת שיכולים פתאום לכבות את ייצור החשמל בישראל בעצם יבוטל.

יובל שטייניץ: זה דבר אחד.

יובל שטייניץ: זו מעלה גדולה אחת של הרפורמה.

יובל שטייניץ: הדבר השני שהרפורמה נועדה לעשות כמובן, זה הצד השני של אותו מטבע – שוק תחרותי, יעיל.

יובל שטייניץ: חברות פרטיות, גופים עסקיים גם בטורבינות, בתחנות כוח קלאסיות, גם בחשמל סולארי.

יובל שטייניץ: הרבה יותר אנרגיות מתחדשות.

יובל שטייניץ: מנוע עסקי אדיר למדינת ישראל.

יובל שטייניץ: אנחנו מדברים בעשור הקרוב, לפי התכניות שלנו, על השקעה של מעל ל-80 מיליארד שקלים במשק החשמל, בפיתוח משק החשמל בעשר השנים הקרובות.

יובל שטייניץ: מעל ל-80 מיליארד לא בתפעול, לא בייצור אלא רק בפיתוח.

יובל שטייניץ: זה סכום אדיר וכמעט כולו, רובו המכריע יהיה על ידי הסקטור העסקי.

יובל שטייניץ: זה מנוע צמיחה אדיר.

יובל שטייניץ: העובדה שיהיו גופים שונים שיבחרו ביניהם כמובן תוביל גם לביזור והתייעלות במשק החשמל.

יובל שטייניץ: התוצאה של הרפורמה צריכה להיות: חברת החשמל רזה יותר ובריאה יותר פיננסית.

יובל שטייניץ: רזה יותר מבחינת מספר העובדים באופן משמעותי, שמתמקדת בהולכה ובחלוקה, שזה מונופול טבעי.

יובל שטייניץ: אתה יכול שיהיו לך עשרות תחנות כוח אבל אתה לא יכול שיהיו לך עשרות קווי מתח גבוה בכול עיר במדינה או עשרות קווים בכול רחוב או בכול שכונה.

יובל שטייניץ: לכן, קבענו שחברת החשמל תתמקד בהולכה ובחלוקה.

יובל שטייניץ: זה המונופול הטבעי.

יובל שטייניץ: ייצור החשמל יעבור, ברובו המכריע, בתהליך הדרגתי אבל מאוד מהיר, תוך כמה שנים, לסקטור הפרטי.

יובל שטייניץ: תועלות נוספות של הדבר הזה, זה יצירת תחרות על אספקה.

יובל שטייניץ: הורדת מחיר החשמל, שכבר יש אפקט מסוים בהורדת מחיר החשמל, תכף אראה את הגרפים.

יובל שטייניץ: בקיצור – הרפורמה הגדולה ביותר בהיקפה, גם מבחינת ההתייעלות, מספר העובדים שפורש מחברת החשמל, גם מבחינת המשמעות שלה למשק האנרגיה ולמשק כולו.

יובל שטייניץ: הרפורמה הגדולה ביותר אי-פעם בחברה ממשלתית במדינת ישראל.

יובל שטייניץ: החידוש הנוסף ברפורמה שחייבים לציין אותו – לא רק שחברת החשמל מצטמצמת באופן דרמטי באלפי עובדים והופכת לרזה יותר ויעילה יותר, וכתוצאה מזה היא מפסיקה להיות משקולת כבדה או אבן ריחיים שמאיימת ממש על האיתנות הפיננסית של כול מדינת ישראל אלא שחברת החשמל, שהופכת לגוף הרבה יותר מקצועי, יעיל ורזה, תיתן שירות הרבה יותר טוב גם לאנרגיות המתחדשות.

יובל שטייניץ: תתפתח הרבה יותר מבחינה טכנולוגית, תרכיב מונים חכמים.

יובל שטייניץ: כפי שאמרנו, תתמקד בהולכה, חלוקה ומניה – כול הדברים הללו, שהם מונופול טבעי.

יובל שטייניץ: נושא נוסף – באופן חדשני, במדינת ישראל, תהיה הסכמת העובדים – אני מוכרח לציין שברפורמה הזאת, בסוף כולם גילו מנהיגות.

יובל שטייניץ: אני מקווה שגם אנחנו, אני כשר האנרגיה ורשות החשמל, משרד האנרגיה, משרד האוצר, שהיה לו חלק מרכזי בעניין הזה - שי באב"ד, שאול מרידור אבל גם הנהלת חברת החשמל וועד העובדים של חברת החשמל – כולם גילו פה אחריות לאומית ממש, והבינו ששבעים שנה אחרי שנוסדה המדינה וקרוב למאה שנה אחרי שרוטנברג הקים את חברת החשמל, הגיע הזמן לצעוד קדימה ולהפוך את משק החשמל למשק מודרני.

יובל שטייניץ: העובדים גם הסכימו שהתמורות לרפורמה, מה שהעובדים מקבלים, יהיה רק לפי צעדי ההתקדמות ברפורמה.

יובל שטייניץ: כלומר, כול פעם שנמכרת תחנת כוח או שיש צעד משמעותי אחר, העובדים מקבלים חלק של התמורה.

יובל שטייניץ: זה גם חדשני, שלא היה בהיקפים משמעותיים בשום רפורמה קודמת.

יובל שטייניץ: אני רוצה להגיע לתועלות המרכזיות של הרפורמה, בעצם נגעתי ברובן.

יובל שטייניץ: הכנתי מצגת קצרה שתתאר את עיקרי הרפורמה: כאן אתם רואים את התועלות המרכזיות, אני הולך מימין לשמאל: מעבר לייצור פרטי, שאמור להיות גם הרבה יותר יעיל ורזה.

יובל שטייניץ: חברת החשמל עוברת ממיקוד בייצור - היא כבר לא מקימה תחנות כוח, היא לא מקימה חשמל סולארי ואגירת חשמל.

יובל שטייניץ: היא עוברת למקם את עצמה בהשקעה בפיתוח רשת החשמל, המונופול הטבעי.

יובל שטייניץ: כתוצאה מההתייעלות ושיפור מבני בחברת החשמל, יש גם שימור מבני עצום בחברת החשמל, חברה חדשה, וגם ירידה במספר העובדים – התייעלות.

יובל שטייניץ: כתוצאה מזה, שיפור פיננסי של המצב של חברת החשמל, גם כתוצאה ממכירת תחנות וגם כתוצאה מההתייעלות הפנימית.

יובל שטייניץ: דיברנו כבר על זה שהכוח המונופוליסטי מנוטרל כאן.

יובל שטייניץ: חיסכון בקרקע לתחנות כוח חדשות כי חלק מתחנות הכוח שנצטרך לבנות, יהיה ניתן לבנות אותן באתרים של חברת החשמל ובאתר B, שחברת החשמל מפנה.

יובל שטייניץ: וכפי שאמרתי, ההסכם עם העובדים.

יובל שטייניץ: אני מגיע למהלך שהוא בעיניי המהלך הכי גדול שכבר התחיל, וזה שחברת החשמל מוכרת את רוב תחנות הכוח שמופעלות בגז.

יובל שטייניץ: רוב תחנות הכוח של חברת החשמל בישראל, והיא מוכרת חמש תחנות כוח במהלך השנים הראשונות של הרפורמה, השש-שבע שנים של הרפורמה.

יובל שטייניץ: אתם יכולים לראות כאן את תחנות הכוח בכחול, שחברת החשמל אמורה למכור, ואת תחנות הכוח באדום, שזה מה שנשאר בינתיים בחברת החשמל, שמבחינת הגודל זה שתי התחנות הפחמיות שמפסיקות לעבוד בפחם בשנים הקרובות.

יובל שטייניץ: אתם רואים כאן את הפריסה הארצית של חמש תחנות שחברת החשמל מוכרת.

יובל שטייניץ: התחנה הראשונה כבר נמכרה.

יובל שטייניץ: רבים אמרו שזה ייקח שנים למכור תחנת כוח, שהעובדים יערימו קשיים, שגורמים רגולטורים יערימו קשיים, שאנשים לא יהיו מעוניינים להיכנס לתחום הזה מחשש מהמונופול של חברת החשמל.

יובל שטייניץ: אז אני שמח לבשר לכם שהרפורמה אושרה סופית בקיץ 2018.

יובל שטייניץ: בקיץ 2019 נמכרה תחנה ראשונה – אלון-תבור.

יובל שטייניץ: תחנה בהספק של כמעט 600 מגה-וואט, לא רחוקה מעפולה.

יובל שטייניץ: ההפתעה לטובה הייתה שלא רק שהיה ביקוש גדול – כלומר, הרבה ניגשו למכרז, זה מכירה על ידי מכרז.

יובל שטייניץ: הסכום שחברת החשמל קיבלה זה כמעט 1.9 מיליארד שקל וזה יותר מכפול ממה שהוערך תחילה.

יובל שטייניץ: השווי בסכומים היה 800 מיליון שקל, קיבלנו יותר מפי 2.

יובל שטייניץ: תכף תראו, שזה תרם תרומה להוזלת מחירי החשמל כי בעודף שהתקבל כתוצאה מהמכירה, רשות החשמל גם השתמשה ברובו כדי להוריד את מחירי החשמל.

יובל שטייניץ: המכירה של התחנה הבאה כבר נמצאת בעיצומה.

יובל שטייניץ: זאת תחנה גדולה מאוד, נדמה לי השלישית או הרביעי בגודלה בארץ כי התחנות הפחמיות הן גדולות יותר אבל הן הולכות להיסגר.

יובל שטייניץ: במאי 2020, בחודש הקודם, הוגשו חמש הצעות.

יובל שטייניץ: בימים הקרובים יהיה לנו זוכה ובעצם אפשר להגיד שהמכירה הזאת כבר מתבצעת ממש בימים אלה.

יובל שטייניץ: ההשלמה של כול התהליך צפויה עד סוף השנה הזאת אבל אפשר להגיד שהתחנה כבר במידה רבה נמכרה.

יובל שטייניץ: עוד לא פתחנו את המעטפות אבל התהליך הזה כבר מתרחש.

יובל שטייניץ: כאן אני רוצה להראות את הקצב שבו אנחנו מבטלים את המונופול בייצור החשמל בישראל – קצב מהיר מאוד.

יובל שטייניץ: תראו, הרפורמה אושרה ב-2018ץ ב-2019 כבר עברנו ל-35% ייצור פרטי.

יובל שטייניץ: השנה נגיע בסוף השנה ל-46%.

יובל שטייניץ: בשנת 2025, תוך ארבע שנים מהיום, רוב ייצור החשמל בישראל כבר יהיה ייצור פרטי.

יובל שטייניץ: אתם רואים שחברת החשמל יורדת ב-31% וב-2030 היא יורדת לפחות מרבע מייצור החשמל.

אוסאמה סעדי: מה זה ייצור פרטי, אדוני השר?

אוסאמה סעדי: ייצור פרטי זה חברות אחרות או שעל-ידי אזרחים באנרגיה הסולארית.

יובל שטייניץ: גם וגם.

אוסאמה סעדי: אנחנו רוצים לדעת מה האחוז?

יובל שטייניץ: קודם כל, כשאני כיהנתי כשר האוצר ב-2011-2012, הובלתי כבר את ההתחלה של הייצור הפרטי.

יובל שטייניץ: אילצנו את משק החשמל, תחנות חדשות שקמו, OPC, דוראד ודליה – שלוש תחנות גדולות הוקמו על-ידי הסקטור הפרטי והתחילו לייצר חשמל.

יובל שטייניץ: זה תהליך שאני התחלתי להתניע אותו דווקא כשר אוצר בשנת 2011-2012, את ההקמה של התחנות.

יובל שטייניץ: עד 2011, כל החשמל בישראל יוצר על-ידי חברת החשמל.

יובל שטייניץ: ב-2012, אישרנו הקמה של כמה תחנות פרטיות והגענו למצב ש-27% ב-2018, ערב הרפורמה – 27%, רבע מהחשמל כבר יוצר על-ידי אותן תחנות פרטיות.

יובל שטייניץ: ב-2018, בקיץ, אישרנו את הרפורמה וזה התחיל לרוץ.

יובל שטייניץ: לסיכום, יש שלושה תאריכים, אם אתה רוצה שאני אסכם: 1.

יובל שטייניץ: הקמת תחנות פרטיות.

יובל שטייניץ: קמו ויקומו עוד תחנות שמופעלות בגז.

יובל שטייניץ: 2.

יובל שטייניץ: הגדלת החשמל הסולארי.

יובל שטייניץ: כל החשמל מהשמש מיוצר על-ידי גורמים פרטיים.

יובל שטייניץ: גם על-ידי חברות וגם על-ידי אנשים שמייצרים חשמל על הגגות ומוכרים אותו לרשת החשמל.

יובל שטייניץ: כלומר, גם החשמל הסולארי, שהולך לגדול מאוד, חשמל מהשמש, זה כולו גורם פרטי.

יובל שטייניץ: חברת החשמל לא בעסק הזה, וזה גם משהו שהפך להיות משמעותי רק בשנים האחרונות.

יובל שטייניץ: 3.

יובל שטייניץ: זה כבר מה שקיים משנה שעברה – ברגע שנמכרה אלון-תבור אז גם תחנת כוח של חברת החשמל הפכה להיות פרטית.

יובל שטייניץ: קנתה אותה חברה פרטית, והיום חברה פרטית מפעילה אותה ולא חברת החשמל.

יובל שטייניץ: גם התחנה ברמת-חובב, עוד כמה חודשים תהפוך גם היא מבעלות של חברת החשמל, היא עוברת לחברה פרטית.

יובל שטייניץ: התשובה לשני הדברים חיובית.

יובל שטייניץ: ראשית, אמרתי שהיינו מאוד ספקניים אבל עובדה ששתי התחנות הראשונות נמכרו בלוחות הזמנים שנקבעו, והמחירים – הראשונה לפחות.

יובל שטייניץ: השנייה - המעטפות יפתחו עוד כמה ימים אבל לגבי התחנה הראשונה – היא לא רק נמכרה ללא שום עיכוב אלא היא גם נמכרה במחיר הרבה יותר טוב ממה שציפינו.

יובל שטייניץ: אני רואה שחברת החשמל, גם ההנהלה, גם העובדים, בניגוד למה שטענו רבים, לא רק שהם לא מכשילים את התהליך הזה אלא הם ממש נותנים את כול כולם, כולל העובדים.

יובל שטייניץ: בחברת החשמל העובדים מתגייסים לטובת הרפורמה, לא נגד הרפורמה.

יובל שטייניץ: היינו במקומות אחרים, בחברות אחרות, שהעובדים ניסו להאט את הרפורמה אחרי שהיה הסכם על הרפורמה.

יובל שטייניץ: כאן אנחנו רואים תופעה הפוכה – העובדים ממש מחויבים לרפורמה עד כדי כך, שהייתי בחברת החשמל, אז יו"ר ועדת העובדים, ניקו צרפתי, דיבר אתי על איזה עיכוב שיש או עשוי להיגרם, ועל כך שחייבים לפתור את אותו עיכוב.

יעקב מרגי: לא ענית לי על השאלה הזאת – השאלה אם יפתח-שמיר, שרכשה את התחנה הראשונה, מוגבלת בהגשת הצעות לתחנות הבאות?

יובל שטייניץ: בהחלט כן.

יובל שטייניץ: העיקרון שאני קבעתי – תראה, זה יותר נושא של הממונה על ההגבלים אבל אני אומר לך שמבחינתי, כשר האנרגיה, העיקרון שאני קבעתי, ששום חברה לא תחזיק ביותר מחמישית מהיקף ייצור החשמל בישראל.

יובל שטייניץ: כלומר, יהיה מצב שלפחות יהיו חמישה או שישה יצרנים פרטיים גדולים.

יובל שטייניץ: שום חברה לא תחזיק ביותר מרבע או יותר מ-20%.

יובל שטייניץ: לא יהיה מונופול.

יובל שטייניץ: אנחנו לא ניתן שאת המונופול של חברת החשמל יחליף מונופול פרטי.

יובל שטייניץ: כלומר, השאלה שלך מאוד במקומה, חשבנו על זה מראש.

יובל שטייניץ: כמובן שגם רשות ההגבלים בעניין הזה.

יובל שטייניץ: לא יהיה יותר מונופול בייצור החשמל במדינת ישראל.

יעקב מרגי: תודה.

יעקב מרגי: בוא נמשיך עם המצגת כי חברי הכנסת רוצים לשאול שאלות.

אוסאמה סעדי: אדוני השר - -

יעקב מרגי: בואו נסיים את המצגת, ואחר-כך נשאל שאלות.

יעקב מרגי: השר יסיים את המצגת, ולאחר מכן נשאל שאלות, חברי הכנסת.

יעקב מרגי: בבקשה.

יובל שטייניץ: אני עובר לשקף הבא – כמובן, מהלך נוסף למכירה של חמש תחנות כוח – אנחנו מוציאים מחברת החשמל את הגוף שנקרא "מנהל המערכת", והוא הופך לגוף עצמאי.

יובל שטייניץ: אנחנו פועלים עכשיו להקים את החברה הזאת, חברת "מנהל המערכת" - -

יעקב מרגי: יש לוח זמנים?

יובל שטייניץ: יש לוח זמנים, אנחנו בעיכוב מסוים, נוצר עיכוב מסוים.

יובל שטייניץ: ביקשתי שהאלוף במילואים סמי תורג'מן, שהוא היו"ר, והמנכ"ל של החברה הזאת, יורם כהן, שהם מקימים את החברה הזאת, את הגוף הזה שיקלוט לתוכו את "מנהל המערכת" מתוך חברת החשמל על 300 עובדיו, שמפרידים אותו מחברת החשמל - ביקשתי שהם יציגו את המצב שלהם.

יובל שטייניץ: וכמובן, כפי שאמרתי – תעברי לשקף הבא – פיתוח מקטעי ההולכה והחלוקה.

יובל שטייניץ: התייעלות בחברת החשמל.

יובל שטייניץ: חברת החשמל, מצבת העובדים הקבועה שכבר ירדה בשנים האחרונות, יורדת מ-8,600 ל-6,400 עובדים.

יובל שטייניץ: תכף נראה את הקצב, מה כבר נעשה, כבר התחילו לרדת.

יובל שטייניץ: חיזוק באיתנות הפיננסית – תכף תראו.

יובל שטייניץ: אני אתן לחברת החשמל להציג את השקפים היותר ספציפיים על מה שקורה בתוך חברת החשמל.

יובל שטייניץ: וכמובן, אנחנו מתכננים גם לקוחות תעשייתיים, לקוחות גדולים – תהיה תחרות מלאה באספקת החשמל, כולל המחיר.

יובל שטייניץ: לקוחות ביתיים – אנחנו הולכים לפתוח בהדרגה, לעשות פיילוט, ולראות איך זה עובד.

יובל שטייניץ: אני רוצה להגיד עוד שני פרטים – זה אמנם לא חלק של הרפורמה אבל זה קשור לכל המהפכה במשק החשמל.

יובל שטייניץ: זה משתלב עם הרפורמה - -

יעקב מרגי: היום מציינים את יום הסביבה.

יובל שטייניץ: כן.

יובל שטייניץ: זה משתלב עם הרפורמה, והרפורמה גם עסקה בזה: ראשית, אנחנו בעיצומו של מהלך שהתחלתי ב-2015, של סוף עידן הפחם במדינת ישראל.

יובל שטייניץ: עד לכהונתי כשר אנרגיה הייתה תכנית לבנות עוד תחנות כוח בפחם - אחת אפילו כבר אושרה לבנייה באשקלון, תחנה שלישית, ואחר כך היו צריכים לבנות את הרביעית.

יובל שטייניץ: אני החלטתי לשים סוף לעידן הפחם בגלל זיהום האוויר.

יובל שטייניץ: הפחם מזהם את האוויר בין פי-50 לפי-100 מתחנות בגז טבעי, את האוויר שאנחנו נושמים.

יובל שטייניץ: מאחר שמצאנו כמויות של גז טבעי, ומאחר שמתווה הגז התחיל להתקדם והבנתי שכנראה שננצל את הגז ויהיה עוד גז, החלטתי לשים סוף לעניין של הפחם.

יובל שטייניץ: למה זה רלוונטי?

יובל שטייניץ: כי חלק עצום מייצור החשמל של חברת החשמל, שתי התחנות הכי גדולות בישראל זה "רבין" בחדרה ו"רוטנברג" באשקלון.

יובל שטייניץ: כפי שאתם רואים, התחלנו בהפחתה של 15% בשימוש בפחם.

יובל שטייניץ: אחר-כך, הורדנו את זה למינימום האפשרי.

יובל שטייניץ: אחר-כך החלטנו לסגור את היחידות הישנות 1-4 בחדרה, זה כבר בביצוע.

יובל שטייניץ: אחר-כך החלטנו שגם שאר היחידות באשקלון וחדרה לא יעבדו בפחם אלא יעברו לשימוש בגז טבעי, וכפי שאתם רואים, ב-2024 מסיימים את ההסבה באשקלון לגז טבעי.

יובל שטייניץ: זאת אומרת, מעוד ארבע שנים אין פחם במדינת ישראל.

יובל שטייניץ: יש רק גז טבעי ואנרגיית שמש.

יובל שטייניץ: לא פחם, לא סולר, לא מזות.

יובל שטייניץ: שום דלקים מזהמים.

יובל שטייניץ: כול ייצור החשמל יהיה מגז טבעי ומאנרגיית השמש.

יובל שטייניץ: זה כמובן הקשה קצת על הרפורמה, שאתה אומר לחברת החשמל לא רק למכור חמש תחנות כוח אלא אתה גם סוגר לה את התחנה בחדרה ומסב לגז את התחנה באשקלון – אבל הרפורמה בהחלט תומכת בצעדים האלה, מפעילה את הצעדים האלה.

יובל שטייניץ: כאן אני רוצה להראות כי בעיניי זה מאוד חשוב - -

יעקב מרגי: השר שטייניץ, כשהיינו בממשלה, ראש הממשלה טבע את המושג "נובל" בקיצורים, בזריזות.

יעקב מרגי: זוכר?

יעקב מרגי: אני רוצה לשמוע את חברת החשמל ואת כל הנוגעים אז תזדרז.

שני שקפים: הלאה – מחיר החשמל כבר התחיל לרדת בשלוש השנים האחרונות.

שני שקפים: תהיה ירידה נוספת בעתיד, ותוך כמה שנים, עם סיום תהליכי ההתייעלות אבל אתם רואים שהמחיר ירד ב-שמונה אחוז מ-2017 עד 2020, בשלוש השנים האחרונות.

שני שקפים: הירידה הזאת היא בעיקר מול שני גורמים: 1.

שני שקפים: מכירת אלון-תבור, שזה חלק מהרפורמה.

שני שקפים: מכירה מוצלחת.

שני שקפים: העובדה שקיבלנו מיליארד שקל נוספים יותר ממה שחשבנו מאלון-תבור.

שני שקפים: והשנייה – מתווה הגז.

שני שקפים: מאז מתווה הגז, מחיר הגז גם לתחנות הכוח הפרטיות אבל גם חלק מהגז שחברת החשמל משתמשת בו – מחיר הגז התחיל לרדת בעקבות מתווה הגז.

שני שקפים: אז הירידה במחיר הגז, שזה ישמש לחשמל בחוזים החדשים והמכירה המוצלחת של אלון-תבור, שזה חלק מהרפורמה, אפשרו לנו להוריד את מחיר החשמל בשמונה אחוזים.

שני שקפים: עד כאן המצגת שלי.

שני שקפים: אני מציעה עכשיו שחברת החשמל ו"מנהלי מערכת" יציגו באופן יותר ספציפי מה באמת הם עשו בפועל - -

אוסאמה סעדי: - - -

יעקב מרגי: רגע, אוסאמה, אתה רוצה לנהל את הדיון שלי?

יעקב מרגי: אני מודה לך על הסקירה.

יעקב מרגי: אי אפשר להגיד שהיא לא סקירה רחבה כי היא סקירה רחבה.

יעקב מרגי: אני הערכתי שאני נותן לך חצי שעה אבל עמדת בזה.

יעקב מרגי: יישר כוח.

יעקב מרגי: אני באמת ממליץ לחברי הכנסת לחכות עם השאלות.

יעקב מרגי: נשמע את חברת החשמל ולאחר מכן, נפתח את זה לדיון.

אוסאמה סעדי: אבל יש לנו שאלות לשר.

יעקב מרגי: הוא לא הולך, הוא אתנו.

יעקב מרגי: תראה, אנחנו נשאל שאלות ויכול להיות שיהיו לנו תשובות מחברת החשמל, אנחנו נתפרץ לדלת פתוחה.

יעקב מרגי: כדאי שנחכים, נלמד, נשמע את הדיווחים ולאחר מכן יהיה דיון פתוח בלי לחץ של זמנים.

יעקב מרגי: בבקשה, חברת החשמל.

יובל שטייניץ: אוסאמה, אני לא הולך עד שאני עונה לשאלה שלך.

יובל שטייניץ: של כולם.

יובל שטייניץ: אוסאמה הביע חשש שאני אברח - אני לא בורח.

יעקב מרגי: יפתח רון-טל מחברת החשמל, בבקשה.

יפתח רון-טל: בוקר טוב.

יפתח רון-טל: אני אפתח בכמה מילים, ברשותך, יושב-ראש הוועדה, ולאחר מכן המנכ"ל עופר, שאני מקווה שנמצא אתנו, יציג את תמונת המצב אצלנו בחברה, בסדר?

יעקב מרגי: כן.

יפתח רון-טל: קודם כל, אני רוצה להגיד שאני למוד הופעות בוועדת הכלכלה, ועד היום, בשנים האחרונות, כל פעם שהיינו מגיעים לוועדת הכלכלה, היינו צריכים לתת הסברים למה אין רפורמה ומה צריך לעשות כדי שתהיה רפורמה.

יפתח רון-טל: זו פעם ראשונה, זו ישיבה היסטורית, שאנחנו באים לוועדה - -

יעקב מרגי: אל תגרה אותנו, אנחנו נאשים אותך בקורונה בסוף.

יעקב מרגי: נחפש משהו...

יפתח רון-טל: אם הוועדה בשביל להציק איך מתקדמת הרפורמה – זו נקודה ראשונה.

יפתח רון-טל: נקודה שנייה – השר שטייניץ פרגן למי שפרגן במהלך הצגת הדברים אבל אני חייב לומר, ולא אומרים שבחו של אדם בפניו אבל ברשותך, שר האנרגיה הוביל מהלך שהוא בעיניי בראש וראשונה מנהיגות ואחריות ציבורית-לאומית, והגיע להישג שהרבה הרבה הרבה קודמים וממשלות וארגונים ומי לא, ניסו כבר הרבה למעלה מ-20 שנה ולא הצליחו.

יפתח רון-טל: אני חושב שזה אירוע שאפשר להגדיר אותו כאירוע ברמה ההיסטורית – באמת כל הכבוד.

לאה ורון: אנחנו מבקשים שתורה להסיר את המצגת על מנת שהוועדה תוכל לראות אותך.

יפתח רון-טל: אוקי.

יעקב מרגי: זה בוצע.

יפתח רון-טל: אני רוצה להגיד עוד שניים, שלושה דברים כללים והמנכ"ל ימשיך – בסוף התהליך הגדול הזה יש שני מרכיבים ענקיים של הרפורמה: 1.

יפתח רון-טל: הציג שר האנרגיה, וזה באמת השינוי המבני הענק במשק האנרגיה והתועלות שהוא מייצר למשק אבל לצד זה, בתוך חברת החשמל, התבצע שינוי ארגוני שאני קורא לו "שינוי גנטי".

יפתח רון-טל: ממש שינינו מוסכמות יסוד במבנה של החברה, באופן שבו היא מתנהלת ואנחנו הופכים אותה בתיאום מלא ובשותפות מלאה – ראיתי פה את ניקו, אני מקווה שגם הוא ידבר, שגילה מנהיגות שהיא יוצאת דופן ולמעשה בלעדיו, עם כל הכבוד, לא היינו יכולים להגיע לתוצאה הזאת, ועדכן את זה גם השר.

יפתח רון-טל: בסופו של דבר, התכנסנו כולנו והפכנו את החברה הזאת לחברה שהיא לא נגד התחרות אלא היא רוצה תחרות, היא מעודדת אותה והיא רוצה להיות חלק ממנה.

יפתח רון-טל: היא היום חברה הרבה יותר יעילה, הרבה יותר עסקית, הרבה יותר מודרנית.

יפתח רון-טל: יש לנו היום יחידת חדשנות, שכל התכלית שלה זה לנסות לקדם מהלכים טכנולוגיים מתקדמים, ואני חושב שהיא – סתם, אני אתן רק דוגמה אחת: בתוך תכניות ההתייעלות, אנחנו יורדים ב-25% בכוח האדם הקבוע של החברה.

יפתח רון-טל: זה דברים שהם לא רגילים במחוזותינו.

יפתח רון-טל: אני לא זוכר שהייתה איזו שהיא הפגנה ברחוב.

יפתח רון-טל: אף עובד לא יצא לרחוב, ולא בגלל שהם נהיו עשירים אלא בגלל שמתייחסים אליהם בכבוד.

יפתח רון-טל: אני חושב שהדבר שהכי חשוב ברפורמה הזאת, כבוד יושב-ראש הוועדה, זה שזו רפורמה שאפשר לכנות אותה win-win.

יפתח רון-טל: כולם מרוויחים ממנה.

יפתח רון-טל: היא שמה במרכז את האזרח.

יפתח רון-טל: כול מה שאנחנו עושים, כול מה שמורים לנו לעשות, כול מה שאנחנו מקדמים – בסופו של דבר אנחנו מודדים אם האזרח מרוויח, והאזרח מאוד מרוויח ולהיפך, הוא מרוויח הרבה יותר מהר ממה שחשבנו באמצעות הורדת - -

קריאות: איך הוא מרוויח?

יפתח רון-טל: בסופו של דבר, כבר יש תרומה מאוד חשובה להורדת יוקר המחיה, ולפי עניות דעתי, בעתיד הקרוב, הרפורמה הזאת תעזור מאוד ליציאה מהמשבר הגדול של משבר הקורונה באמצעות - - - הצמיחה.

יפתח רון-טל: עד כאן דבריי.

יעקב מרגי: תודה.

יעקב מרגי: עופר, בבקשה.

עופר בלוך: אני מנכ"ל חברת החשמל.

עופר בלוך: אדוני היושב-ראש, ברשותך, אם אפשר, משרד האנרגיה, להעלות את השקפים שלנו של המצגת.

לאה ורון: זה לא מקובל להעלות מצגת שלא הועברה לפני הישיבה לוועדה.

עופר בלוך: זאת מצגת של משרד האנרגיה, חלק מהמצגת שהשר הציג.

יעקב מרגי: חשוב להבא – אנחנו, באילוצים של הזום, נבליג.

יעקב מרגי: בדרך כלל, מצגות מוגשות לוועדה קודם כול כדי לקבל אישור אבל בואו ניקח את הסיכון.

יעקב מרגי: תמשיך את הסקירה, בבקשה.

עופר בלוך: אני אדבר על השינוי הארגוני וההתייעלות בחברת החשמל - -

יפתח רון-טל: רק לחדד – זה חלק מהמצגת שהועברה כמובן לוועדת הכלכלה.

יפתח רון-טל: השקפים הוצגו על-ידי מנכ"ל חברת החשמל ולא על-ידי השר.

יעקב מרגי: אז יש לנו אותה.

יפתח רון-טל: העברנו לכם אותה.

יעקב מרגי: אוקי, תודה.

לאה ורון: אתמול בלילה.

יעקב מרגי: בבקשה.

עופר בלוך: תודה.

עופר בלוך: אז אני אדבר על השינוי הארגוני וגם על הנושא של האיתנות הפיננסית של חברת-החשמל, וכמו שהשר ציין, היא קריטית למשק החשמל.

עופר בלוך: אנחנו התחלנו עוד בשלהי המשא ומתן על הרפורמה בהכנת תכנית של שינוי ארגוני.

עופר בלוך: ברור היה לנו שאי אפשר לרדת מ-11,500 עובדים ל-9,000 עובדים.

עופר בלוך: זה לא שינוי מהותי במבנה הארגוני, ואנחנו נמצאים בשלב האחרון, השנה, של שינוי של כול היחידות בחברה.

עופר בלוך: כול החטיבות בחברה למעשה פורקו ונבנו מחדש בהתאם ליעדים של הרפורמה, בעיקר חטיבת הייצור וחטיבת הרשת, שהיא האחראית על פיתוח ותחזוקת רשת ההולכה והחלוקה.

עופר בלוך: כמו שנאמר, מ-8,600 עובדים קבועים אנחנו יורדים ל-6,400 עובדים.

עופר בלוך: היום אנחנו כבר כמעט במחצית הדרך, עם 7,500 משרות קבועות.

עופר בלוך: כול נושא ההתייעלות נלקח בצורה מאוד מאוד רצינית בחברה.

עופר בלוך: שינוי תהליכי העבודה, הורדת תקורות.

עופר בלוך: עם חקיקת חוק משק החשמל החדש - חתמנו על הסכם קיבוצי חדש עם ארגון העובדים, שמעגן גם את הזכויות וגם את שיתוף הפעולה בין ההנהלה לארגון העובדים.

עופר בלוך: הועברו 100 מנהלים לחוזים אישיים, דבר שלא היה לפני.

עופר בלוך: הם הועברו בהתאם להסכמות של חוק משק החשמל והרפורמה.

השקף הבא בבקשה: הלאה – זאת התוצאה בשנים האחרונות.

השקף הבא בבקשה: כמו שהשר אמר, המשבר הגדול של חברת החשמל היה ב-2012 עם משבר הגז המצרי, והחוב של החברה הגיע ל-52 מיליארד שקלים, דבר שסיכן את החוסן הפיננסי של החברה.

השקף הבא בבקשה: כמו שאתם יכולים לראות, אנחנו יורדים בצורה די מהירה בחוב.

השקף הבא בבקשה: עם חתימת הרפורמה, אפשר לראות שהירידה - -

יובל שטייניץ: עופר, סליחה שאני מתערב – ב-2012, כפי שציינתי קודם, זה סיכן לא רק את חברת החשמל אלא כשר אוצר, היה חשש שיורידו את דירוג האשראי של כול מדינת ישראל בגלל החוב של חברת החשמל, וממש בדקה ה-90 הצלחתי למנוע את הקטסטרופה הזאת אבל זה היה איום לא רק על חברת החשמל אלא ממש על כול מדינת ישראל.

יובל שטייניץ: תודה.

עופר בלוך: בסופו של דבר, הצעדים שננקטו בהמשך לרפורמה בשוק ההון, מגיב לדברים אמתיים.

עופר בלוך: גם דירוג החוב של החברה שופר ורק לאחרונה, בתוך תקופת הקורונה, גייסנו מיליארד שקלים באג"חים, ללא שום בעיה ובריבית מצוינת, וזה מצביע על החוסן הפיננסי של החברה, שחלק גדול ממנו בעקבות הרפורמה.

עופר בלוך: השקף הבא בבקשה.

יעקב מרגי: רק תעשה את זה יותר טלגרפית.

עופר בלוך: הנה, אנחנו טלגרפית בשקף האחרון – יחס החוב ל-ebitda, זה יחס שנלקח כיעד במסגרת הרפורמה.

עופר בלוך: הוא מבטא את החוסן הפיננסי של החברה, גם את הרווחיות וגם את רמת החוב.

עופר בלוך: כפי שניתן לראות, אנחנו נמצאים בתהליך ירידה די דרמטי בשנים האחרונות ביחס הזה, כאשר היעד בקצה תקופת הרפורמה, ב-2025 להגיע ל-4.6, היחס בין חוב החברה ל-ebitda של החברה.

עופר בלוך: היחס הזה מבטיח איתנות פיננסית ואפשרות להמשיך ולהשקיע את הסכומים האדירים שחברת החשמל תשקיע, בעיקר ברשת או משקיעה כבר בעיקר ברשת.

עופר בלוך: אין לי ספק שאנחנו נעמוד ביעד הזה.

עופר בלוך: תודה רבה לכם.

יעקב מרגי: תודה רבה.

יעקב מרגי: אנחנו נפתח דיון, שאלות של חברי הכנסת - נעשה זאת לסירוגין, חבר כנסת ואורח מהמוזמנים שנמצאים אתנו.

יעקב מרגי: יש לי מספר שאלות - -

ניקו צרפתי: כן, אני הייתי רוצה להוסיף כמה דברים על דברי המנכ"ל והיושב-ראש.

יעקב מרגי: מי זה "אני"?

ניקו צרפתי: אני יושב-ראש ארגון העובדים.

יעקב מרגי: בבקשה.

ניקו צרפתי: קודם כול, תודה לכבוד היושב-ראש על הדיון.

ניקו צרפתי: אני מצטרף לדבריהם של השר, של היושב-ראש ושל המנכ"ל כי לא כולם מבינים את גודל ואת משמעות הרפורמה שנעשתה פה.

ניקו צרפתי: זה באמת הצעד הכלכלי, מין הגדולים שנעשו במשק.

ניקו צרפתי: מצד אחד, אני שמח שזה עובר בשקט ושאין לזה יותר מדי כותרות.

ניקו צרפתי: מצד שני, זה קצת פוגע בגאווה של הצעדים האלה.

ניקו צרפתי: אני רוצה שוב להודות לשר, שהיה מהיוזמים, להודות לשר האוצר הקודם ולמערכת האוצר ולמערכת משרד האנרגיה, למנכ"ל וליושב-ראש, ולהסתדרות כי בלי שיתוף הפעולה הזה, הצעד הענק הזה שהציל את משק האנרגיה במדינת ישראל – הציל, לא פחות מזה – הציל את משק האנרגיה במדינת ישראל ואת כלכלת מדינת ישראל.

ניקו צרפתי: בלי שיתוף הפעולה הזה, הצעד הזה לא היה קורה.

ניקו צרפתי: אני גאה בעובדי חברת החשמל שעוברים קשיים בלתי רגילים.

ניקו צרפתי: אני חוזר – בלתי רגילים אבל כולנו ביחד עומדים בכול המאמצים ובכול היעדים שנקבעו, ואנחנו מחויבים באופן מוחלט להמשך ביצוע הצעדים, גם אם יש קשיים ונניח חברת "ניהול המערכת" עדין לא מוכנה והיא תהיה בעתיד – כולי תקווה שזה יקרה בעתיד כדי שנוכל לעמוד בכול היעדים אבל אנחנו, ביעדי ההתייעלות – מחויבים ונעמוד בהם.

ניקו צרפתי: מכאן אני שולח לכם מסר מעובדי חברת החשמל, שאנחנו מוכנים ומזומנים לכול משימה שהמדינה תטיל עלינו, אנחנו נבצע אותה ונשתדל לבצע אותה בשלמות כפי שידענו לעשות את זה עד היום.

ניקו צרפתי: יש לי בקשה מחברי הכנסת, מיושב-ראש הוועדה ומכול שותפיי - רצה הגורל שהשר שטייניץ ממשיך בתפקידו.

ניקו צרפתי: אני לא יודע אם הוא רצה את זה או לא אבל אני רואה בכך חשיבות עליונה.

ניקו צרפתי: הרציפות השלטונית היא דבר קריטי להמשך ביצוע הרפורמה.

ניקו צרפתי: זה דבר כל כך עדין, כל כך חשוב שהוא יקרה, וחשוב שכל הצדדים יהיו מחויבים להמשך התהליך, והתמיכה של הוועדה ושל הכנסת הנוכחית חשובה לא פחות.

ניקו צרפתי: לכן, אני מודה לכם מראש על התמיכה שלכם והמשך הסיוע שלכם לביצוע הרפורמה כפי שהיא נחתמה.

יעקב מרגי: תודה.

יעקב מרגי: כפי שאמרתי, אנחנו נתחיל עם חבר כנסת ואורח לסירוגין, ונקיף את כול האורחים שלנו.

יעקב מרגי: אני מבקש להיות תמציתיים וקצרים בזמן.

יעקב מרגי: חברת הכנסת קרן ברק, אם את רוצה.

קרן ברק: אחרי זה.

יעקב מרגי: יבגני סובה, בבקשה.

יבגני סובה: קודם כל, תודה רבה על המצגת.

יבגני סובה: אני רוצה לשאול ממש שאלות קצרות לגבי – אני מעמיד את עצמי במקום הצרכן.

יבגני סובה: הצרכן הפשוט שיושב בבית ואולי במקרה צופה בערוץ 99 ורואה את המצגות, ושואל את עצמו: מה זה עולה לי?

יבגני סובה: לפני שש שנים שילמתי איקס – אני אגיד בדיוק כמה ה"איקס" הזה שווה, זה 44 ואולי 45.58.

יבגני סובה: כעבור כמעט ארבע, חמש שנים, אני ממשיך לשלם 44.84.

יבגני סובה: המצגת הזאת, שאני ראיתי, מתייחסת רק משנת 2017 וכאילו מציגים ירידה של שמונה אחוז, שאני מקווה שזה טעות ולא בכוונת משורר משום שאם לוקחים עוד שנה אחורה אז רואים שזה פחות או יותר אותו מחיר, אז אין שום ירידה מבחינת הצרכן.

יבגני סובה: אז קודם כל, אני רוצה התייחסות של כבוד השר לשאלה הזאת כי או שאתם מציגים את השלוש שנים - -

יעקב מרגי: ולרכז את התשובות בסוף, לכולם, לא אחד אחד.

נתון מעניין: אז חברים, עם כל הכבוד למופע היח"צ של חברת החשמל, תדברו גם על הנתונים שהצרכן מרגיש כי בסופו של דבר, זה סוג של עבודה בעיניים.

נתון מעניין: אתם מציגים פה דברים יפים בכול הנושא הארגוני אבל את הצרכן זה לא מעניין - כמה אנשים הוצאו או לא הוצאו, מה יהיה בשנת 2025?

נתון מעניין: בסופו של דבר, לפני הרבה שנים סיפרו לנו שמצאו גז ומחיר החשמל ירד, ואחרי שבע שנים מחיר החשמל אותו מחיר חשמל.

נתון מעניין: אז לא צריך לעבוד על הציבור לפחות בשאלה הזאת.

נתון מעניין: יש לי עוד הרבה שאלות אבל אני אתן גם לחברים שלי לשאול.

יעקב מרגי: אני מבקש לשמוע את נתי בירנבוים.

נתי בירנבוים: תודה רבה, אדוני היושב-ראש.

נתי בירנבוים: אני פה מטעם פורום יצרני החשמל הפרטיים.

נתי בירנבוים: זה פורום שמאגד את כול יצרני החשמל הפרטיים בגז טבעי בישראל.

נתי בירנבוים: תודה רבה על ההזדמנות.

נתי בירנבוים: קודם כל, זה לא סוד שהפורום מתנגד לרפורמה.

נתי בירנבוים: אנחנו חשבנו שהרפורמה הזאת לא אופטימאלית אבל מהרגע שעברה החלטת הממשלה ביוני לפני שנתיים, אנחנו יישרנו קו והורדנו את הדגלים, ויישרנו קו עם מדיניות הממשלה.

משלושה דברים: נקודה שנייה – פתיחה של השוק הביתי לתחרות.

משלושה דברים: בסוף, הציבור, מה שמעניין אותו זה מחירי חשמל תחרותיים ואטרקטיביים.

משלושה דברים: המגזר הביתי עדין לא פתוח לתחרות אחרי שנתיים.

משלושה דברים: לפני יומיים פורסם איזה שהוא פיילוט ראשוני, בהיקפים מאוד נמוכים, לפתיחת השוק לתחרות.

משלושה דברים: באירופה, במדינות מערביות, זה דבר שבשגרה וזה גם דבר שמאוד היינו רוצים לראות אותו קורה.

משלושה דברים: דבר שלישי – נושא מכירת התחנות.

משלושה דברים: אין ספק, שכרגע עומדים בלוחות הזמנים ומדייקים על חודו של יום.

משלושה דברים: התחנה הבאה שאמורה להימכר במסגרת הרפורמה היא תחנת "רדינג" בתל-אביב.

משלושה דברים: התחנה הזו, לפי השמועות שמסתובבות כרגע בשוק, לא תצא בזמן ויש אפילו שאומרים שלא תצא בכלל למכירה לטובת השוק הפרטי.

משלושה דברים: גם בנושא הזה, היינו רוצים שתהיה הידרשות במסגרת דיוני הוועדה.

יעקב מרגי: תודה רבה.

יעקב מרגי: חברת הכנסת אימאן ח'טיב יאסין, בבקשה.

אימאן ח'טיב יאסין: בוקר טוב לכולם.

אימאן ח'טיב יאסין: אני לא רוצה לחזור על סוגיית המחיר לצרכן כי אנחנו פה קודם כל, בראש וראשונה, למען הצרכנים.

אימאן ח'טיב יאסין: זו סוגיה מאוד חשובה וצריך לתת עליה תשובה עניינית וברורה.

אימאן ח'טיב יאסין: הסוגיה השנייה שקשורה לכול הנושא של התחרות והשוק הפרטי - בסופו של דבר, אנחנו צריכים לשאול כמה שאלות בנושא, ואחד מהם זה הנושא של המחירים.

אימאן ח'טיב יאסין: השאלה השנייה, זה הנושא של המוצרים ושל טיב העבודה שתינתן על ידי אותם גופים פרטיים-עסקיים, ובתוך הגופים הפרטיים-העסקיים, על תנאי ההעסקה של אותם עובדים – האם יש שליטה גם על תנאי ההעסקה של הגופים הפרטיים?

אימאן ח'טיב יאסין: והדבר השלישי, שקשור לעניין של השליטה – שמענו בסקירה של כבוד השר שהקמת התחנות תהיה על ידי הזכיינים, נכון?

אימאן ח'טיב יאסין: אז כזכיין, אני מקימה היום תחנה, משלמת ומשקיעה ואחר כך נגמר החוזה תוך כמה שנים.

אימאן ח'טיב יאסין: האם יש לי זכות?

אימאן ח'טיב יאסין: אין לי זכות?

אימאן ח'טיב יאסין: בסוגיה של השליטה, זה סיפור מאוד רציני שצריך לתת עליו דין וחשבון מלכתחילה.

אימאן ח'טיב יאסין: הנושא השני שקשור לתקופה של הקורונה – אני יודעת שזה לא הדיון אבל בכל זאת, אני, אישית, גם הגשתי בקשה בתקופה של הקורונה לגבי משפחות ולגבי אנשים שבאמת לא הייתה להם שום הכנסה בתקופה הזאת, ולא הייתה להם אפשרות חוץ מלפרוס את התשלומים לכמה תשלומים אבל הקלות, הנחות, לא משנה נכים, מובטלים, לא משנה מה המצב שלהם.

אימאן ח'טיב יאסין: אני חושבת שצריך לתת גם מענה לסוגיה הזאת כי בסופו של דבר אנשים היו מרותקים לבתים במשך יממות וחודשים, והיו מחויבים לצרוך חשמל.

אימאן ח'טיב יאסין: אז אני חושבת שמעל שולחן זה צריך לתת מענה לסוגיה הזאת ולא להשאיר אותה ברובד של ההקלות.

אימאן ח'טיב יאסין: הסוגיה השלישית, בנקודה שהזכיר הדובר האחרון שלנו, בקשר לנושא של התוצר הפרטי דרך הסולאריים – אני חושבת שגם צריך לתת מקום, שיהיה בזכיינים מקום מסוים, כמו שצריך, לאנשים הפרטיים שרוצים להיות בעסק הזה.

יעקב מרגי: תודה רבה.

יעקב מרגי: יצרני חשמל פרטיים, מי דובר מטעמכם?

קריאה: כבר דיבר קודם.

קריאה: ..

יעקב מרגי: לא, יש פורום יצרני חשמל – גז טבעי, ויש יצרני חשמל פרטיים.

יעקב מרגי: יש דובר?

יעקב מרגי: רשות התחרות נמצאים אתנו?

יעקב מרגי: הם שומעים אותי?

אברי איתן: אנחנו נמצאים.

אברי איתן: אני כלכלן ברשות התחרות.

אברי איתן: כן.

אברי איתן: אני חושב שכבוד השר הזכיר במדויק את המהלכים שהובלנו בשיתוף עם משרד האנרגיה, רשות החשמל ומשרד האוצר, ואנחנו תומכים בהם.

יעקב מרגי: תודה.

יעקב מרגי: חבר הכנסת מתן כהנא, בבקשה.

מתן כהנא: תודה.

מתן כהנא: כבוד יושב-ראש הוועדה, דבר ראשון, אני רוצה להגיד שאני לפחות חדש בוועדה הזאת, ולראשונה בחיי מתעסק במשק החשמל של מדינת ישראל.

מתן כהנא: אני חושב שזה פחות רציני להעביר לנו את המצגת היום בבוקר.

מתן כהנא: אני משתדל להגיע מוכן לדיונים, ולא הייתה לי שום יכולת להגיע מוכן לדיון הזה.

מתן כהנא: אני גם קורא לך, כיו"ר הוועדה - זה נושא כבד, נושא משמעותי שילווה אותנו בכל הקדנציה, לפחות חצי שנה עד שהממשלה הזאת תיפול.

מתן כהנא: אני חושב שנכון שתיקח אותנו לסיור העמקה ולימוד.

מתן כהנא: אני לא יודע מי עוד חדש פה, בוועדה, אבל אני - -

יעקב מרגי: כולנו חדשים חוץ מאוסאמה.

יעקב מרגי: אוסאמה, היית חבר בוועדת הכלכלה?

אוסאמה סעדי: לא.

יעקב מרגי: אז כולנו חדשים בוועדה.

מתן כהנא: אני אומר לך באמת, שאני מרגיש שהדיון הזה - -

יעקב מרגי: מה אתה מבקש?

מתן כהנא: אני מבקש סיור לימודי או איזה שהם דברי העמקה, שיתנו לנו את הכלים להשפיע על נושא כל-כך משמעותי.

מתן כהנא: אין בעיה.

מתן כהנא: אז פה אני מעיר שהיום קיבלתי את זה בבוקר.

יעקב מרגי: בסדר, אנחנו בתנאי קורונה.

יעקב מרגי: זה תנאי שדה פלוס פלוס פלוס.

מתן כהנא: כבוד היושב-ראש, אני חושב שנושא כל כך משמעותי - -

מתן כהנא: אני חושב שזה נושא כל-כך כבד וכל-כך מקצועי, שאני מרגיש שאני אפילו לא מדבר את השפה, בסדר?

מתן כהנא: אבל כן, אם אנחנו מדברים – התרשמתי מאוד מהמצגת אבל אני מבין שיש כמה חוקים שחברת החשמל מתעקשת לא לעמוד בהם בהקשרים של חובות דיווח.

מתן כהנא: לפי חוק החשמל, יש חובת דיווח על פעילויות מסוימות בנפרד, שנועדו כדי להקל על ההבנה של המדינה, איך לבצע את הרפורמה.

מתן כהנא: אני מבין שחברת החשמל לא מגישה את הדוחות שלה ככה והיא גם מצהירה שהיא לא תגיש בהמשך את הדוחות האלה ככה, ואני מנסה להבין איך אנחנו נכפה עליהם להגיש את הדוחות.

מתן כהנא: הדבר השני – כבוד היושב-ראש, חברת החשמל אמורה להגיש את הדוחות שלה על פי מרכזי רווח.

מתן כהנא: להבנתי, הם גם מנהלים את הדוחות שלהם, הכלכלנים של חברת החשמל מנהלים את הדוחות שלהם לפי מרכזי רווח, ועדין יש התעקשות מצדם לא להעביר את הדוחות לפי מרכזי רווח.

מתן כהנא: אני רוצה לשאול פה את שר האנרגיה ואת יו"ר חברת החשמל: למה?

מתן כהנא: והאם זה עומד להשתנות?

יעקב מרגי: אוקי.

יעקב מרגי: רשות החשמל - מי מרשות החשמל?

יעקב מרגי: יש מישהו בזום מרשות החשמל?

אסף אילת: כן.

אסף אילת: בוקר טוב לכולם.

אסף אילת: אני יו"ר רשות החשמל.

אסף אילת: אסף כבר הציג את עיקרי הדברים אז אני לא אבזבז את הזמן.

אסף אילת: אני אתן לכולם להתייחס ואני אענה בסוף דברים שאפשר להשלים.

יעקב מרגי: חבר הכנסת אוסאמה סעדי, הנה זה מגיע, אתה רואה?

אוסאמה סעדי: נכון, אדוני היושב-ראש, שלא הייתי חבר קבוע, רשמי, בוועדת הכלכלה אבל כול הזמן השתתפתי בישיבות של ועדת הכלכלה, והנושא של החשמל ומשק החשמל הוא בראש סולם העדיפויות שלי וגם של חבריי ברשימה המשותפת, ואני רואה את חדר הישיבות של כבוד שר האנרגיה, שבילינו שם שעות רבות.

אוסאמה סעדי: אני מסכים עם חבריי פה, שבאמת כל הרפורמה הגדולה הזאת והכותרות הבומבסטיות – בסדר, זה חשוב.

אוסאמה סעדי: אנחנו כולנו חושבים שצריך להפסיק עם המונופולים אבל בסופו של דבר, מה שמעניין אותנו זה הצרכנים והאזרחים.

אוסאמה סעדי: ומבחינת האזרחים והצרכנים – מה שמעניין אותם זה המחיר והאספקה הסדירה.

אוסאמה סעדי: אני חושב שלספק חשמל - ובשני הנושאים האלה, אדוני היושב-ראש, כבוד השר - אני חושב שאין עדין פתרון משביע רצון.

אוסאמה סעדי: מבחינת המחירים הבטחתם לנו שאחרי שאנחנו נהיה היצואנים של הגז לכל העולם, שמחירי החשמל ירדו פלאים אז בסדר, יש ירידה אבל - -

קריאה: החוב ירד.

קריאה: יש ירידה בחוב.

אוסאמה סעדי: - - ומבחינת האספקה, אני מזכיר לכולנו שבתקופות השיא, בין אם זה בקיץ ובין אם זה בחורף – לפני כמה שבועות כולנו היינו עדים לתלונות שקיבלנו מאזרחים בכול היישובים, ואני פניתי לחברת החשמל בעניין הניתוקים.

אוסאמה סעדי: מספר ימים, כמה ימים שלמים שלא הייתה אספקת חשמל ליישובים האלה בגלל שכמעט עברנו את השיא.

אוסאמה סעדי: אז כנראה שאין לנו מספיק חשמל או שיש לנו מספיק חשמל?

אוסאמה סעדי: אדוני היושב-ראש, ואני פונה גם לכבוד השר – בסדר, אנחנו רוצים רפורמה, רוצים לספק חשמל, רוצים להפריט וייצור פרטי אבל בסופו של יום, יש יותר מ-50,000 בתים בחברה הערבית שלא יכולים לקבל חשמל כי אין להם איך להתחבר לחברת החשמל.

אוסאמה סעדי: אנחנו כבר הנחנו כמה הצעות חוק.

אוסאמה סעדי: היינו באין ספור ישיבות גם אתך, גם עם חברת החשמל – ואני חייב לציין את שיתוף הפעולה עם חברת החשמל וגם עם רשות החשמל, עם אסף, גם עם קמיניץ.

אוסאמה סעדי: הגיעה השעה שנמצא פתרון ליותר מ-50,000 בתים שלא מקבלים חשמל והם מתחברים באופן פיראטי, ואז יש סכנת חיים כפי שקרה מספר פעמים.

יעקב מרגי: תודה.

יעקב מרגי: לנושא האחרון יהיה דיון בנפרד, אנחנו עסוקים ברפורמה.

יעקב מרגי: חברת הכנסת קרן ברק, חוזרים אליך.

קרן ברק: קודם כל, רציתי לברך על הרפורמה, כל הכבוד, וגם על זה שהשר שטייניץ נשאר במשרד.

קרן ברק: כפי שנאמר לפני כן, ואני חוזרת על זה, יש המון ערך ליציבות שלטונית, למי שכבר מכיר ולא צריך ללמוד מחדש ואפשר להמשיך את התהליכים באופן רציף ומדויק.

קרן ברק: אז אנחנו שמחים וגם מחכים שהרפורמה הזאת ועוד אחרות ילכו ויתקדמו.

קרן ברק: אני רוצה להגיד שאני מכירה את הנושא הזה ברמה האישית.

קרן ברק: אני אומר את זה פעם אחת לכול השנים - עד לפני שנתיים היו לי כובעים אחרים בנושאים פרטיים והתעסקתי בנושא ייצור החשמל הפרטי, וזה נאמר מעכשיו לכול הקדנציה.

קרן ברק: השאלה שלי היא איך אנחנו דואגים שהמחיר לצרכן הפרטי באמת יהיה מחיר נמוך, כי בסוף בסוף, עם כל המילים היפות וכול הרצון הטוב, חשוב לנו הצרכן הפרטי וזאת פונקציית המטרה, שהמחיר באמת ירד לאורך תקופה - לא ירד ויעלה אלא ירד וירד וירד, בעקומה כלפי מטה, וגם איך אנחנו דואגים שכול נושא "מנהל המערכת" באמת יעמוד בלוחות הזמנים שמוצגים לנו כאן

קרן ברק: כי כולנו מבינים שזה לב-ליבו של השינוי, וצריך לדאוג שזה באמת יקרה – הצגתם לוחות זמנים, הלוואי וזה יקרה ככה אבל איך אנחנו יודעים שזה באמת כך יהיה?

קרן ברק: אלה השאלות שלי.

יעקב מרגי: מי רוצה רשות דיבור, מאורחנו בזום?

סמי תורג'מן: יושב-ראש הוועדה, אני יו"ר "מנהל המערכת".

סמי תורג'מן: נמצא אתנו פה גם יורם כהן, שהוא המנכ"ל של החברה.

סמי תורג'מן: אני חושב שיש שקיפות שיוצג גם השקף האחרון של המצגת של משרד האנרגיה.

יעקב מרגי: אנחנו רואים אותו.

יעקב מרגי: בבקשה.

סמי תורג'מן: מיד המנכ"ל יציג את זה.

סמי תורג'מן: אני רוצה להגיד שני משפטים: בעזרת השם, בשבוע הבא, חברת "מנהל המערכת" תקבל רישיון למשק החשמל משר האנרגיה ומרשות החשמל.

סמי תורג'מן: כל מי שבקי בתחום הזה יודע שזאת אבן דרך מאוד משמעותית.

סמי תורג'מן: זה יום מכונן בשבוע הבא, נקבל את הרישיון ונהפוך להית חברת "ניהול המערכת", שגם תתכנן וגם תנהל את משק החשמל בשגרה ובחירום, תעודד את התחרות וככל שנתקדם במכירת התחנות, תייצר את הסחר בחשמל.

סמי תורג'מן: יש לנו המון משימות שאנחנו מקדמים אותן והן כולן יוצגו.

סמי תורג'מן: כולם תלויים בנו וחובת ההוכחה היא עלינו.

סמי תורג'מן: אנחנו נעמוד ב-3 בדצמבר 2020, בעזרת השם, כלקיחת אחריות על ניהול המערכת.

סמי תורג'מן: הנושאים שהם באחריותנו, אנחנו נעמוד בהם ואף אחד לא יוכל להחליף אותנו בתפקידנו, ונעשה את זה.

סמי תורג'מן: יש נושא אחד שחשוב לציין אותו פה - זה הנושא של ההון העצמי של החברה.

סמי תורג'מן: יש סיכום של מנכ"ל משרד האוצר היוצא, שי באב"ד, שמסכם את ההון העצמי.

סמי תורג'מן: יש היום מאמץ משותף שהוא חוצה גופים וחוצה משרדים כדי להעמיד את ההון העצמי לחברה וזה תנאי למימוש של הקמת החברה ושל לקיחת אחריות בכל מה שקשור בסחר וקליטת התשלומים, כפי שיתחיל ב-3 בדצמבר.

סמי תורג'מן: אני מקווה ומאמין שכולם ימשיכו להירתם ולעמוד בסיכום כדי שנוכל לקחת אחריות גם על ההיבטים הפיננסיים.

סמי תורג'מן: אני מעביר את רשות הדיבור למנכ"ל.

יעקב מרגי: אני אשאל את המנכ"ל את השאלות הנדרשות.

יעקב מרגי: בבקשה המנכ"ל.

יורם כהן: בוקר טוב לכולם.

יורם כהן: אני מנכ"ל חברת "ניהול המערכת".

יורם כהן: אני רוצה להציג לכם ממש בכמה דקות את הסטטוס שהחברה נמצאת לקראת קבלת האחריות בדצמבר.

יורם כהן: אני אעבור אתכם על השקף שמוצג בפניכם - -

יעקב מרגי: יורם, תנסה ל"ינוקות" שכמותנו, ברשותך, להסביר לנו מה ההבדל ביניכם לבין הרשות לשירותים ציבוריים – חשמל, ואם לא יהיו כפילויות.

יורם כהן: אין שום קשר.

יורם כהן: אני אגיד בכמה מילים, למי שלא מכיר, מה המשימות של חברת "ניהול המערכת": חברת "ניהול המערכת" היא החברה שתנהל, תתפעל את משק החשמל.

יורם כהן: היום זה נמצא ביחידת "נוהל המערכת" בדניה, מי שמכיר.

יורם כהן: יחידה שמנהלת את משק החשמל – התיאום בין הביקוש להיצע, רכישת החשמל מהיצרנים הפרטיים ומחברת החשמל, פיקוח על כל מערכת ההולכה.

יורם כהן: כל הנושא של תכנון ההולכה במשק החשמל, ניהול משק החשמל בחירום.

יורם כהן: אלה בעצם המשימות העיקריות של חברת "ניהול המערכת".

יורם כהן: כיום המשימות האלה נמצאות בשתי חטיבות בחברת החשמל – תפ"ט שממוקמת בחיפה, בבניין חברת החשמל וינ"מ, יחידת "ניהול המערכת" שממוקמת בדניה וברמת-השרון.

יורם כהן: אלה החטיבות שעוברות לאחריות של "ניהול המערכת", כ-220 עובדים שאמורים לעבור אלינו במהלך השנה.

יורם כהן: אנחנו למעשה התחלנו בספטמבר, אני התגייסתי לחברה.

יורם כהן: בינואר, כמו שאמר היו"ר סמי תורג'מן, סיכמנו את המתווה של תקציב ההקמה מול רשות החשמל ואת מבנה ההון של החברה מול משרד האוצר.

יורם כהן: זה המבנה שאנחנו היום כולנו, בכוחות משותפים, פועלים למימוש שלו, בכדי שחברת "ניהול המערכת" תהיה חברה חזקה ויציבה, ותוכל לנהל את משק החשמל עם יציבות פיננסית, עם מבנה הון נכון, שלמעשה יגן על כול הסיכונים שיש לחברה בניהול המערכת.

יורם כהן: כמו שאמר סמי, במאי פורסם הרישיון שלנו ב - - -.

יורם כהן: אנחנו מצפים לקבל את הרישיון באמצע חודש יוני, ב-15 ביוני, במליאה הקרובה, לקבל את הרישיון.

יורם כהן: נעשתה פה עבודה עצומה של כל הגופים שקשורים בכך בחודשים האחרונים, וב-15 לחודש רשות החשמל והשר אמורים לתת לנו את הרישיון להקמת החברה.

יורם כהן: אנחנו מתכוונים לקחת את האחריות ב-3 בדצמבר 2020.

יורם כהן: אני אעבור בכמה מילים על הפעילות שבינתיים עשינו בחצי שנה האחרונה – יש לנו את רשימת העובדים הסופית שיעברו אלינו.

יורם כהן: כול השימועים ל-220 עובדים נסתיימו.

יורם כהן: אנחנו מפעילים קרן פנסיה, פנסיה תקציבית, לעובדים שעוברים אלינו.

יורם כהן: גייסנו כבר הנהלה, סמנכ"ל כספים, משאבי אנוש, מערכות מידע, יועץ משפטי וראש אגף חירום.

יורם כהן: אנחנו נמצאים היום בהליך של שני סמנכ"לים נוספים – תפ"ט וינ"מ, שהזכרתי קודם, שהם הסמנכ"לים המקצועיים והחשובים ביותר בחברה.

יורם כהן: התחלנו לשפץ את משרדי החברה בקניון "קסטרא" בחיפה, בסמוך למבנה חברת החשמל.

יורם כהן: בימים אלה קבלן עובד שם ובתוך שלושה, ארבעה חודשים המבנים יהיו מוכנים לעובדים.

יורם כהן: יש לנו פרויקט עצום של מערכות מידע.

יורם כהן: יש לנו מנהלת, יש לנו צוותים שהיום מטפלים בכול מה שקשור להקמת מערכות מידע.

יורם כהן: זו חברה שהיא מוטת מערכות מידע, ממש חברת היי-טק.

יורם כהן: יש פה המון עבודה לעשות בתחום הזה.

יורם כהן: התקשרנו עם חברת "דלויט", שמטפלת לנו גם במבנה הפיננסי, גם במבנה הארגוני וגם באסטרטגיה של החברה.

יורם כהן: אנחנו נסיים את זה בחודשים הקרובים.

יורם כהן: יש לנו מערכת הסכמים גדולה מאוד שאנחנו עושים מול חברת החשמל בכול מה שקשור לייצור, הולכה, תכנון, רכישת אנרגיה.

יורם כהן: יש כבר טיוטות שאנחנו במשא ומתן מול חברת החשמל לגיבוש מול ההסכמים האלה, ולאחר מכן גם להסכמים מול היח"פים.

יורם כהן: למעשה, היום היח"פים חתומים בהסכם מול חברת החשמל.

יורם כהן: אנחנו צריכים להסב את כול ההסכמים האלה - -

יעקב מרגי: אתה יודע?

יעקב מרגי: אנחנו מברכים את הזליגה מהצבא למערכת האזרחית רק כשאתה אומר יח"פים – לטובת המאזינים והצופים וחברי הכנסת – תסביר מה זה?

יורם כהן: כמו שנאמר בהתחלה, הייצור עובר לאט לאט לייצור הפרטי.

יורם כהן: מי שמכיר גופים כמו - -

יעקב מרגי: ביקשתי בסך הכול ראשי תיבות, מה פירוש ראשי התיבות?

יורם כהן: חברות ייצור פרטיות.

יורם כהן: השר הציג את זה בהתחלה.

יעקב מרגי: תודה רבה.

יורם כהן: כמו שאתם רואים, יש כאן משימות עצומות שאנחנו מטפלים בהן.

יורם כהן: אנחנו זוכים לתמיכה גם משר האנרגיה, משרד האנרגיה, רשות החשמל שעובדת בצמוד אלינו, משרד האוצר, רשות החברות.

יורם כהן: אלה כול הגופים שמסייעים לנו.

יורם כהן: הדבר החשוב ביותר מבחינתנו היום הוא נושא ההון העצמי – היציבות של החברה תלויה בזה, ואנחנו מקווים שבחודשים הקרובים, כול הנושא של מבנה ההון וגיוס ההון לחברה יסתיים בכדי שנוכל לקבל את האחריות ולהפעיל את משק החשמל בתחילת דצמבר 2020.

יעקב מרגי: תודה.

יעקב מרגי: התאחדות התעשיינים אתנו?

יעקב מרגי: אין תשובה.

יעקב מרגי: אוריאל לין, נשיא לשכות המסחר, אתנו?

יעקב מרגי: יש תקלה?

יעקב מרגי: הם כנראה לא פה.

יעקב מרגי: אוריאל לין, אתה יכול לפתוח את הווידאו שלך?

יעקב מרגי: אם לא, נעבור בינתיים.

יעקב מרגי: ..

מספר שאלות: לשכת השר או חברת החשמל, מי בוחר להשיב?

הגורמים המקצועיים: אדוני היושב-ראש, אני רוצה להודות לך ולחברי הכנסת.

הגורמים המקצועיים: השאלה הראשונה הייתה של חבר הכנסת יבגני סובה – שומעים אותי?

הגורמים המקצועיים: רואים אותי?

יעקב מרגי: לא, תורידו את המצגת.

יעקב מרגי: עכשיו רואים אותך, דבר.

יובל שטייניץ: השאלה הראשונה התייחסה למחיר, וחבר הכנסת סובה והרבה חברים שאלו על המחיר – אני רוצה להגיד שני דברים: חבר הכנסת סובה אמר:

יובל שטייניץ: אם הייתם הולכים שנה קודם אז ההוזלה הייתה יותר קטנה כי המחיר היה טיפה יותר זול.

יבגני סובה: מה לא נכון בזה?

יובל שטייניץ: לא אמרתי שזה לא נכון.

יבגני סובה: אבל אתה מציג שלוש שנים.

יבגני סובה: תציג שמונה שנים, מאז שהיית שר האוצר כי אתה התחלת מזה שב - -

יבגני סובה: השר שטייניץ, אני ל מאשים אותך בהטעיה.

יבגני סובה: אתה מאשים אותי שאני מאשים אותך בהטעיה, אז אל תאשים אותי בהטעיה.

יבגני סובה: - - - תמשיך, אין לנו שום בעיה.

יובל שטייניץ: אז אני אומר לך שלא יהיה בך "הפוסל במומו פוסל" כי אתה הלכת ל-2016, אז אני אומר לך שאני שר אנרגיה מאמצע 2015, ובהשוואה ל-2014 המחיר ירד עד היום כמעט ב-20% כבר.

יבגני סובה: אז תגיד את זה, בסדר גמור.

יובל שטייניץ: אבל אני לא באתי להתגאות בזה כי הדיון התמקד במה שקרה מאז תחילת הרפורמה, ולכן הצגתי את השנה הראשונה שלפני התחלת הרפורמה, ומאז המחיר ירד בשמונה אחוז.

יובל שטייניץ: דבר שני – אני רוצה להדגיש - -

יבגני סובה: לא, סליחה, אבל לגבי תשלום קבוע, חברת החשמל גם צריכים להתייחס כי התשלום הקבוע עלה אז - -

יובל שטייניץ: אל תפריע לי, לא הפרעתי לך.

יובל שטייניץ: אני עונה לא רק לך.

יעקב מרגי: יבגני, זה קשה בזום.

יעקב מרגי: בבקשה אדוני.

יובל שטייניץ: את נושא המחיר ציינו חלק גדול מחברי הכנסת - גם אוסאמה סעדי התייחס לזה, גם אימאן ח'טיב התייחסה לזה.

יובל שטייניץ: התייחסו לזה חלק מחברי הכנסת.

יובל שטייניץ: אני רוצה לומר שברפורמה יש תועלות לאזרחים ותועלות למדינה.

יובל שטייניץ: אז קודם כל, לא הייתי מזלזל גם בתועלת למדינה, בתרומה למשק, ביתרת החוב שמדינת ישראל הייתה ערבה לו.

יובל שטייניץ: זה הסרת החרב הזאת מעל מדינת ישראל כולה, ולא הייתי מזלזל גם בזה אבל מבחינת האזרחים - -

אוסאמה סעדי: - - -

יבגני סובה: אתה תוקף אותנו כאילו שאנחנו תוקפים אותך.

יעקב מרגי: שנייה, הוא לא שומע.

יבגני סובה: כאילו שאנחנו מאשימים אותך ואתה צריך להתגונן.

יבגני סובה: זה לא הדיון.

יבגני סובה: לא באנו לתקוף אותך.

יובל שטייניץ: בסדר, קיבלתי.

יובל שטייניץ: אני רק רוצה לציין שמבחינת האזרחים יש שתי תועלות מרכזיות: האחת – זה המחיר.

יובל שטייניץ: משום מה, חברי הכנסת התייחסו למחיר אבל האזרחים לא רק משלמים את מחיר החשמל, שדרך אגב, בישראל הוא יחסית נמוך למחיר באירופה.

יובל שטייניץ: ברוב מדינות אירופה מחיר החשמל גבוה משמעותית מאשר בישראל אבל יש גם תועלת נוספת למה שקורה במשק החשמל וזה בריאות הציבור, לא רק המחיר.

יובל שטייניץ: האזרחים גם נושמים את האוויר במדינת ישראל, וכאן אני רוצה לציין – תסתכלו מה קורה מבחינת זיהום האוויר בישראל.

יובל שטייניץ: זה גם האזרחים נושמים.

יובל שטייניץ: אולי האנשים יותר מודעים למחיר אבל חברי כנסת ושרים צריכים לגלות אחריות לנושא שהוא אפילו יותר חשוב מהכסף וזה בריאות הציבור, ותראו מה קורה מבחינת זיהום האוויר במדינת ישראל מאז שמוניתי לתפקידי כשר אנרגיה והתחלתי להפחית את זיהום האוויר.

יובל שטייניץ: זה לא פחות חשוב מהכסף.

יעקב מרגי: השר שטייניץ, אין ספק, אמרת את זה בסקירה ואנחנו גם נציין את זה בסיכום אבל יש מקום לשאלות.

יעקב מרגי: חברי הכנסת שאלו כדי ללמוד, להשכיל.

יובל שטייניץ: מאה אחוז.

יובל שטייניץ: עכשיו, אני הולך לפי הסדר – שאל נתי מפורום היצרנים הפרטיים, הזכיר שהם התנגדו לרפורמה.

יובל שטייניץ: אני מבין מצוין למה הם התנגדו לרפורמה כי אם היו גם יצרנים פרטיים בתקוות שאת המונופול של חברת החשמל יחליף מונופול של יצרנים פרטיים, שיהיו רק כמה גדולים ואלה שהתחילו ראשונים, יהיו להם פריבילגיות ביחס למתחמים חדשים שעוד יכנסו או שכול היצרנים הפרטיים יתאגדו ביחד לאיזה סוג של מונופול או קבוצת לחץ על המדינה, עלי כשר אנרגיה ועל רשות החשמל – אז אני מודיע כאן באופן חד-משמעי שאנחנו נעשה את מה שנכון.

יובל שטייניץ: לא חברת החשמל וועד העובדים לוחצים עלינו.

יובל שטייניץ: אנחנו בדיאלוג אתם, בשיתוף פעולה, ולא היצרנים הפרטיים ולא איזה שהוא טייקון או משקיע וגם לא היצרנים הסולאריים.

יובל שטייניץ: אנחנו נעשה את מה שנכון למשק, את מה שנכון לאזרחים, ואם הייתה – אני מקווה שלא אבל אם הייתה איזו שהיא אשליה אצל חלק מהיצרנים הפרטיים שהם יפעילו עכשיו קבוצות לחץ ולוביסטים ותקשורת, ויאיימו עלי כשר אנרגיה לא לעשות את הרפורמה החשובה הזאת שאף שר – שבע ניסו ממשלות לא הצליחו, אז הם רצו רפורמה אחרת.

יובל שטייניץ: מה זה רפורמה אחרת?

יובל שטייניץ: זה שלא תהיה רפורמה.

יובל שטייניץ: אז אני מצטער.

יובל שטייניץ: בנושא הזה היצרנים הפרטיים לא נהגו באופן אחראי וממלכתי, ואני לא נכנע לקבוצת לחץ לא זו, לא להסתדרות אבל בטח גם לא ליצרנים הפרטיים.

יעקב מרגי: תבורך, הצהרה חשובה.

יובל שטייניץ: לגבי תחרות במגזר הביתי – קודם כל, לגבי "מנהל המערכת" – קיבלתם את התשובות.

יובל שטייניץ: זה אכן חשוב גם ליצרנים הפרטיים.

יובל שטייניץ: זו הסיבה שאנחנו עושים "ניתוח לב פתוח" לחברת החשמל ולוקחים ממש לב או כליה מתוך חברת החשמל.

יובל שטייניץ: "מנהל המערכת" זה גוף מאוד מרכזי, ומוציאים אותו מתוך חברת החשמל, שזה לא יהיה חלק מחברת החשמל כדי שתהיה הוגנות וגם נראות של הוגנות כלפי כולם.

יובל שטייניץ: גם כלפי היצרנים הפרטיים – שזה לא יהיה גוף שיש חשש שהוא מעדיף את חברת החשמל.

יובל שטייניץ: לכן אנחנו עושים את ניתוח הלב הפתוח הזה הלא פשוט, אבל הוא מתקדם.

יובל שטייניץ: לגבי תחרות בביתיים – נכון שיש מדינות שיש תחרות בביתיים.

יובל שטייניץ: אנחנו רק עכשיו עשינו רפורמה.

יובל שטייניץ: זה מדינות שכבר עשו רפורמה והפרטה חלקית של משק החשמל לפני 30 ו-40 שנה.

יובל שטייניץ: אנחנו רק שנה אחרי שמכרנו את תחנת הכוח הראשונה.

יובל שטייניץ: אנחנו נעשה פיילוט ותחרות על היצרנים אבל ללקוחות הפרטיים יש יתרונות אבל עשויים להיות להם גם חסרונות.

יובל שטייניץ: לכן, אנחנו נעשה פיילוט כדי לראות איך זה עובד ואחר כך, בעקבות הפיילוט נמשיך את זה - -

קרן ברק: זה לוחות הזמנים מראש שחלטתם לעשות ואז הפיילוט?

קרן ברק: אני רוצה להבין איך זה תכניות מול ביצוע.

יובל שטייניץ: אין ברפורמה התייחסות ספציפית חוץ מהכיוון של תחרות.

יובל שטייניץ: לגבי היצרנים התעשייתיים – אנחנו הולכים על זה בגדול.

יובל שטייניץ: לגבי הלקוחות הביתיים – אנחנו נעשה פיילוט, ובעקבות הפיילוט נמשיך.

יובל שטייניץ: זה פיילוט גדול של עשרות אלפי צרכנים.

יעקב מרגי: יש לוחות זמנים לזה?

יובל שטייניץ: כן, פרסמנו.

יובל שטייניץ: אתמול פרסמנו את העקרונות של הפיילוט ושל לוחות הזמנים אבל אני רוצה לומר שגם האישור שלי, של רשות החשמל - המדיניות שקבעתי שחברת החשמל תתחיל עכשיו להעביר את המשק למונים חכמים, זה בין השאר נועד לאפשר תחרות על מחיר החשמל - כלומר, הורדת מחיר החשמל - תחרות על אספקת החשמל גם ליצרנים הביתיים.

יובל שטייניץ: לכן אנחנו מתחילים במהלך ענק, היסטורי, שבסופו גם בבתים יהיו מונים חכמים, מה שמאפשר תחרות והתייעלות.

יובל שטייניץ: שאלה חברת הכנסת אימאן ח'טיב על הצרכנים - אז עניתי על המחירים.

יובל שטייניץ: המחירים ימשיכו לרדת להערכתי אבל שוב, מאחר ויש המון השפעות להמון גורמים, לפעמים גם יהיו עליות אבל הכיוון הכללי, כמו שחמש שנים האחרונות, כמו בשלוש השנים האחרונות, כמו בשנתיים האחרונות מאז הרפורמה, הכיוון הכללי יהיה בעתיד הפחתה של מחירי החשמל.

יובל שטייניץ: הפחתה הדרגתית של מחירי החשמל.

תנאי העסקה: מתן כהנא – אני דווקא רוצה לשבח אותו שהוא בא ואמר שהוא לא מבין בתחום ואנחנו צריכים סיורים לימודיים כדי להתעמק בתחום.

תנאי העסקה: זה לא פשוט לשר או לחבר כנסת להודות שהוא לא מבין עד הסוף, שיש לו מה ללמוד אז זאת הייתה דווקא הצהרה מרעננת.

תנאי העסקה: גם לי יש עוד הרבה מה ללמוד - -

יבגני סובה: גם אני מצטרף למתן כהנא.

יבגני סובה: זה לא העניין.

יבגני סובה: העניין שעלו פה שאלות כי אנחנו באמת רוצים ללמוד, אדוני השר.

יעקב מרגי: כול השאלות זה תהליך למידה.

יעקב מרגי: בבקשה אדוני, להמשיך.

יובל שטייניץ: אמרתי את זה ללא שום ציניות.

יובל שטייניץ: חבר הכנסת סעדי הזכיר את סוגית הבתים במגזר הערבי - -

יעקב מרגי: אני ביקשתי להתמקד בדיווח על הרפורמה.

יעקב מרגי: זה יהיה דיון בנפרד.

יובל שטייניץ: מאה אחוז.

יובל שטייניץ: זאת באמת בעיה רצינית מאוד.

יובל שטייניץ: היא קיימת בעיקר במגזר הערבי אבל גם במגזר היהודי ובמגזר הדרוזי, למרות שהיא פחות נפוצה שם.

יובל שטייניץ: ואם היושב-ראש יקבע לזה דיון מיוחד אז אני לא אתמקד בזה עכשיו.

יובל שטייניץ: אז זה מה שאני אומר מנקודת מבט כשר.

יובל שטייניץ: אסף, אתה רוצה להשלים?

קריאה: לגבי חובות הדיווח של חברת החשמל - אתה משאיר את זה ליפתח רון-טל?

יובל שטייניץ: אני משאיר את זה לאסף וליפתח, כן.

יעקב מרגי: לפני כן, ברשותך השר, אם אנחנו מתייחסים, יש שתי סוגיות שאני רוצה שתתנו התייחסות למרות שזה לא קשור לרפורמה אבל אי אפשר להתעלם מהן – בימים האלה, כשאנחנו במשבר הקורונה, איזה צעדים חברת החשמל עושה בהתחשבות בצרכנים שנקלעו לקשיים?

יעקב מרגי: דבר שני, מה קורה עם פתיחת ההסכמים?

יעקב מרגי: אתה יודע, הרבה דיברו על המחירים הגבוהים והמופקעים.

יעקב מרגי: השאלה אם חושבים על פתיחת הסכמים עם "תמר" ו"לוויתן" לרכישת גז טבעי?

יובל שטייניץ: אני אענה בקצרה לשתי הסוגיות הללו, אדוני היושב-ראש.

יובל שטייניץ: אם יפתח ירצה, הוא יפרט אחר כך.

יובל שטייניץ: אכן ננקטו בתיאום עם משרד האוצר הקלות מסוימות ואפשרות לפרוס חובות חשמל לחברת החשמל בתקופת הקורונה.

יובל שטייניץ: יחד עם זאת, אם מישהו רוצה לבטל את החובה לשלם חשמל או לעשות הנחות – הכתובת היא משרד האוצר - -

יעקב מרגי: בוודאי, זאת לא הכוונה.

יעקב מרגי: הגמישות האנושית המתבקשת.

יובל שטייניץ: התאפשרה גמישות מסוימת בתיאום עם משרד האוצר כי אני רוצה להזכיר לכם שלפי חוק החברות הממשלתיות, חברת החשמל צריכה להתנהג כמו חברה לכול דבר, ולכן אם היא מבטלת או פורסת או עושה הנחות או מוותרת, אז האוצר צריך לאשר את זה וגם לשפות אותה.

יובל שטייניץ: אלה הכללים, זה החוק.

יובל שטייניץ: לכן, אם מישהו רוצה להיטיב עם האזרחים דווקא באמצעות חשבון החשמל ולא באמצעות מענקים של האוצר למבוטלים או דברים כאלה, והייתי שר אוצר – הכתובת היא תמיד משרד האוצר.

יובל שטייניץ: חברת החשמל לא יכולה לזוז בדברים האלה בלי גיבוי ואישור של האוצר.

יובל שטייניץ: לגבי הסכמי הגז - -

יעקב מרגי: אנחנו שאלנו.

אודי אדירי: אני מנכ"ל משרד האנרגיה.

אודי אדירי: בהתייחס למה שאמר השר, מתוך כ-10 BCM של גז – זה יחידת הנפח – שמשמשים את משק החשמל ב-2020, פחות משני BCM, פחות מחמישית, מגיעים מאותו הסכם יחסית יקר, וכול השאר מגיעים מהסכמים זולים יותר שנחתמו ברובם אחרי מתווה הגז.

אודי אדירי: ובשנה הבאה, גם ה-20% האלה, המחיר שלהם יפתח.

יעקב מרגי: הרגעתם אותנו.

יובל שטייניץ: BCM זה "ביליון טיוביק מטרז".

יובל שטייניץ: כלומר, מיליארדי מטרים מעוקבים.

יובל שטייניץ: לא כולם בקיאים.

יובל שטייניץ: היום, אם משק החשמל בישראל צורך 10 BCM, 10 מיליארד מטרים מעוקבים של גז בשנה, ועוד כמה מיליארדים מיוצאים לירדן ומצרים.

יובל שטייניץ: מתוך ה-10 מיליארד הללו, רק חמישית, 20%, זה במחיר הגבוה שנקבע ב-2012, והנתון המכריע – 80% זה במחירים נמוכים יותר.

יובל שטייניץ: ה-20% הללו – בשנה הבאה גם שם המחיר ירד.

יעקב מרגי: תודה.

קריאה: לייתר דיוק – אפילו פחות מ-20%, 1.7 - - -

יעקב מרגי: חברת החשמל רוצה להשלים?

דובר: בוודאי.

דובר: אתה שאלת שאלה בנושא החשמל הכשר – אנחנו מעדיפים לקרוא לזה אוטומציה בייצור אספקת החשמל.

דובר: זה לא חלק מהרפורמה.

דובר: אני חושב שאולי עדיף תייחד לזה – אם אתה רוצה לקיים על זה בקרה – תייחד לזה ישיבה נפרדת.

דובר: אני עוסק בזה אישית.

דובר: אני חושב שמצב שבו - -

יעקב מרגי: על רגל אחת תספר לנו אם יש התקדמות או אין התקדמות.

יעקב מרגי: לאן זה הולך?

יעקב מרגי: וזה אמור להיות על חשבון הצרכן, לא על חשבון החברה.

דובר: הם מתחברים לגנרטורים שמסכנים את הציבור.

דובר: הם מרעילים את הציבור.

דובר: יש הרבה מאוד תאונות וגובים מהם כספים וזה פשוט – אני מגדיר את זה - -

יעקב מרגי: איפה זה עומד?

דובר: אנחנו עומדים במלוא הקצב לנסות לפתור את הבעיה.

דובר: יש מגוון פתרונות, אני חושב שזה בידינו אבל אני לא רוצה לפתוח את זה כאן - -

יעקב מרגי: לא, לא.

יעקב מרגי: אם אתה אומר לי שמטפלים ויש מאמצים להתקדם - זה מה שרציתי לשמוע או שזה נעצר?

יעקב מרגי: אז ברשותך, אתן לחבר הכנסת אשר לשאול ותשיב לו.

יעקב מרגי: בבקשה אדוני.

יעקב אשר: שלום כבוד השר וכל הצוות ויו"ר החברה, אני ביקשתי את רשות הדיבור כי אני רוצה לאשר את מה שאומרת חברת החשמל, שאכן נעשים מאמצים למצוא פתרונות לדבר הזה שנקרא "חשמל כשר" בשבת.

יעקב אשר: אנחנו צריכים להבין שאנחנו צריכים לספק חשמל ולהגיש אותו לכול האוכלוסיות, כול עוד זה לא בא על חשבון מישהו אחר, ואת העיקרון לזה קיבלנו.

יעקב אשר: אני ליוויתי את הרפורמה בוועדת הכלכלה בתקופה הקודמת.

יעקב אשר: אני חושב שהרפורמה, באופן כללי, עבדה טוב למדינת ישראל.

יעקב אשר: כמובן שאנחנו, כחברי כנסת, רוצים לראות בסוף את התוצאה של הורדת מחירים יותר מאסיבית אבל אין ספק שנעשו צעדים ענקיים וחשובים, גם מבחינת איכות הסביבה, גם מבחינת המבנה של חברת החשמל והחלק שלה בתוך העניין, והעברת חלק גדול מהכוח שלה יותר לעניין של השקעה ופיתוח הרשת, כשבמקביל נפתחות עוד ועוד חוות גז למיניהן.

יעקב אשר: אנחנו, ברפורמה, הגענו גם למסמך עקרונות שנשלח ליו"ר הוועדה דאז, על-ידי דוקטור אסף אילת, וכמובן חלק גדול מהיושבים כאן עכשיו מכותבים - -

אוסאמה סעדי: אסף נמצא כאן.

יעקב אשר: כן, אני אומר שמכותבים גם חלק מהאנשים שנמצאים בקוביות בזום, זה כולל השר עצמו.

יעקב אשר: מסמך העקרונות הזה דיבר על ניסיון השתלבות בהגדרה הקיימת במסגרת אותה רפורמה, של מתקני ייצור וגז ולרשת החלוקה.

יעקב אשר: בחינת תגמול – ואני מקריא – במסגרת הסדרה, שתאפשר הקמת מתקני ייצור מקומיים בגז, שיאפשרו מענה הולם גם לריכוזי אוכלוסיות של צרכני חשמל כשר, והיקף התגמול למתקנים ייגזר מהתועלת הכלכלית וכו'.

יעקב אשר: אנחנו גם הסכמנו שאם יהיו עלויות עודפות לצורך השירות הזה, זה לא ייפול על כלל המשק אלא על אותו צרכן או קבוצה מקומית או עיר שתתגייס לצורך העניין הזה.

יעקב אשר: סעיף נוסף בהסכמה הזאת, במסמך הזה, זה סעיף ו – לצורך הבטחת חשמל כשר, יוסדרו פתרונות להיבטים נלווים לרבות הסדרה להתאמת רשת, הפיכתה - -

יעקב מרגי: הוא מכיר את זה, מה השאלות?

יעקב אשר: אני רק מזכיר כי עברו שלוש מערכות בחירות - -

יעקב מרגי: זה לא הדיון.

יעקב אשר: אני מסיים.

יעקב אשר: - - והסדרת הרשת האוטונומית תגובש.

יעקב אשר: הנושאים האלה יגובשו תוך 18 חודשים וכו' וכו', וגם תקדם פיילוט בנושא וכו'.

יעקב אשר: ולכן פה שאלתי ובקשתי, מה שנקרא, כמו במגילת אסתר: האם אנחנו מתקדמים בעניין הזה, ואיך מתקדמים הלאה בעניין הזה, כי אני רואה בזה דבר נורא חשוב, ואמר את זה עכשיו יושב-ראש חברת החשמל – הנושא הזה של "חשמל כשר" – כמעט רבע מיליון צרכנים, בתי-אב במדינת ישראל – לא מוסדר הנושא הזה.

יעקב אשר: אני הייתי ראש עיר בבני-ברק והיו לי כמה וכמה מקומות עם גנרטורים ועם דברים כאלה ואחרים - -

יעקב מרגי: יעקב אשר, מה אתה רוצה ממנו כרגע?

יעקב מרגי: אנחנו כרגע הכנסנו את זה כנספח ואתה נותן לו עכשיו נאום שלם על - -

יעקב אשר: אני רק רוצה לעורר שוב את הנושא.

יעקב מרגי: לא, עוררתי אותו והוא יידון בדיון נפרד.

יעקב אשר: רציתי לשאול מה מתכוון לקבל דיווח של סטטוס?

יעקב אשר: איך אנחנו מתקדמים בנושא הזה?

יעקב מרגי: אם היית עונה, יפתח רון-טל, לסטטוס מהתחלה... בבקשה, יש תשובה לסטטוס של הנושא הזה?

יובל שטייניץ: היושב-ראש, בסוף בסוף הפתרון האופטימאלי הוא בתהליכי פיתוח מואצים, זה עניין טכנולוגי.

יובל שטייניץ: תהיה אגירה ביתית או בטרייה ביתית, ואז גם לא יהיו בעיות של רשת חשמל - -

יעקב מרגי: זה היה קיים בשנות ה-70 עם מצברים בתוך הבתים.

יעקב מרגי: רגע השר, יפתח, אני חוזר בי.

יעקב מרגי: עזבו "חשמל כשר", יהיה דיון בנפרד.

יעקב מרגי: תודה.

יעקב מרגי: יהיה דיון מיוחד לזה, שלם, לא רוצה להיכנס לזה.

יעקב מרגי: תודה.

יעקב מרגי: יפתח, רצית לסכם משהו בסקירה?

יפתח רון-טל: נשאלה שאלה על ידי חבר הכנסת מתן כהנא בנושא מרכזי הרווח.

יפתח רון-טל: קודם כל, אני רוצה לציין שאנחנו נוהגים בדיוק על-פי החוק.

יפתח רון-טל: מרכזי הרווח סוכמו בהחלטת הממשלה.

יפתח רון-טל: אנחנו נוהגים בדיוק לפי החוק, ולא רק זה, החברה מדווחת לבורסה, אנחנו חברה ציבורית, יש לנו אגרות חוב.

יפתח רון-טל: ולכן, אין לנו את הלוקסוס לא לדווח לפי החוק.

יפתח רון-טל: בנוסף לזה, אנחנו לא מתייחסים רק למרכזי רווח אבל הקמנו חברת-בת שתנהל את שתי תחנות הכוח שנבנות במקום התחנות הפחמיות, ובסופו של דבר היא תדווח באופן עצמאי לחלוטין.

יפתח רון-טל: לגבי מרכזי הרווח – אנחנו בתהליך של קידום הנושא הזה מול הרגולטורים הרלוונטיים, בעיקר רשות החשמל ורשות החברות, ואנחנו כבר מדווחים לפי מקטעי פעילות אבל זה נושא נורא רגיש ולכן, כשהנושא הזה יבשיל לידי סיכום, כך גם ידווח.

יפתח רון-טל: זה על סדר היום שלנו וזה חשוב לנו לא פחות - -

מתן כהנא: אני מבין שזה נובע בהקשרים של יחסים עם עובדים וכו'.

מתן כהנא: יש איזה חוסר רצון לדווח כרגע בצורה הזאת.

יפתח רון-טל: ממש לא.

יפתח רון-טל: אתה יכול לשאול את יושב-ראש ארגון העובדים, אנחנו מתואמים.

יפתח רון-טל: אין לזה קשר מול העובדים.

יעקב מרגי: תודה רבה.

יעקב מרגי: אנחנו מצומצמים בזמן.

יעקב מרגי: תבורכו.

יפתח רון-טל: - - אבל צריך לזכור שהכסף הזה שאנחנו גובים, רק באמצעותו אנחנו יכולים להפעיל את החשמל.

יפתח רון-טל: אנחנו לא מקבלים שקל מהממשלה.

יעקב מרגי: אין ספק, בוודאי.

יעקב מרגי: כיוונתי לגמישות.

יעקב מרגי: תודה רבה.

יעקב מרגי: אמיר פוסטר, בבקשה.

איתן דנגוט: צהרים טובים.

איתן דנגוט: אני נשיא איגוד יצרניות הגז הטבעי.

איתן דנגוט: לצדי, אמיר פוסטר, מנכ"ל האיגוד.

איתן דנגוט: אני רוצה להעיר מספר הארות – קודם כל, להצטרף לחוות הדעת ו"ליישר כוח" לקידום הרפורמה והצעדים שננקטו, כפי שהוצגו פה על-ידי הגורמים המרכזיים שאמונים על כך, אדוני.

איתן דנגוט: אין ספק שהגז הטבעי, בנקודת הזמן היום, בהפקה של שני השדות, של "תמר" ו"לוויתן", משמש כאחד הגורמים המרכזיים ביותר להבין את ההשלמה שהוצגה פה בהרחבה על-ידי השר שטייניץ, לגבי משק חשמל עם כל ההתייעלות אבל לא חשוב פחות – נקי ויעיל ומציל חיי אדם.

איתן דנגוט: בהקשר הקרוב, אנחנו גם נבסס את משק האנרגיה על החלת שדות "כריש" ו"תנין" בעוד כשנה, ואנחנו בראיית התכנית שהוצגה כאן לעשור הקרוב – שני דברים אחרונים: 1.

איתן דנגוט: אנחנו חושבים שניתן לקצר לוחות זמנים של חלק מהדברים על-פי החלטות משרד האנרגיה ותימוכין שיהיו בשטח.

איתן דנגוט: הדבר המרכזי פה הוא להפסיק לחלוטין, ככול שניתן, את השימוש בפחם.

איתן דנגוט: אתמול יצאה הודעה מבורכת מצד משרד האנרגיה על הפסקת שימוש - - - בתחנות פחמיות בחדרה, 1 עד 4.

איתן דנגוט: ההמשך ל-20 שנה הקרובות לפחות, לצד האנרגיות המתחדשות, הגז הטבעי ימשיך להיות המקור המרכזי.

איתן דנגוט: אנחנו נעשה ככול יכולתנו להיות מרכיב משולב בראייה האסטרטגית הזאת בשיתוף פעולה בדיונים אצלך, בוועדה, בכול מה שנידרש.

יעקב מרגי: תודה.

יעקב מרגי: שמואל אפלבויים.

שמואל אפלבויים: שלום.

שמואל אפלבויים: אני מאגף שכר והסכמי עבודה במשרד האוצר.

יעקב מרגי: עשה טובה, עד עכשיו לא היו בעיות, אל תעורר אותן.

יעקב מרגי: עד עכשיו האווירה הייתה אופטימית, אל תקלקל אותה.

שמואל אפלבויים: אז אני אתחיל באופטימיות – נדבך נוסף בהסכם הרפורמה היה משא ומתן ליצירת הסכם שכר חדש - מודל שכר חדש לחברת החשמל.

שמואל אפלבויים: זה היה אמור להסתיים עד סוף 2019.

שמואל אפלבויים: המשא ומתן לא התחיל.

שמואל אפלבויים: נבחר סמנכ"ל משאבי אנוש חדש בחברת החשמל ואנחנו מצפים להיכנס לעניינים בקרוב ולסיים את - -

יעקב מרגי: רק תתקדמו בקצב של הרפורמה.

שמואל אפלבויים: נקווה שקצת יותר מהר.

יעקב מרגי: תודה.

יעקב מרגי: אוריאל לין, בבקשה אדוני.

אוריאל לין: קודם כל, כבוד היושב-ראש וכבוד שר האנרגיה, אני רוצה להזכיר את חטאי היום - הייתי פעם המנהל הכללי של משרד האנרגיה והתשתיות.

אוריאל לין: וכשהייתי בתפקיד הזה, בשנים הקשות של המדינה, דחפתי בכול הכוח להקמת תחנות כוח פחמיות.

אוריאל לין: קודם כל, אני רוצה לשבח את חברת החשמל ושר האנרגיה, שהיום הולכים לתהליך הפוך לחלוטין כי אני זוכר כמה בעיות נערמו בתחום הגנת הסביבה כתוצאה מתחנות הכוח הפחמיות.

אוריאל לין: אני כמו כן רוצה לברך את שר האנרגיה וחברת החשמל על זה שהם מוזילים את המחירים, את התעריפים, וכמובן שיש לזה משמעות עצומה לכל המגזר העסקי.

אוריאל לין: גם התעשייה וגם השירותים שילמו - - - החשמל זה אחד מרכיבי ההוצאות החשובים שיש.

אוריאל לין: אבל יש לי כמה שאלות.

אוריאל לין: שאלה ראשונה – אנחנו רואים בחברת החשמל חברה שהיא כולה בבעלות מדינת ישראל, בעצם כספם של משלמי המיסים.

אוריאל לין: השאלה הראשונה שלי – אמר שר האנרגיה קודם, שכאשר מוכרים תחנות לייצור חשמל, העובדים מקבלים חלק מהתמורה.

אוריאל לין: אני רוצה להבין למה?

אוריאל לין: מה, הם בעלים?

אוריאל לין: למה שכלל עם ישראל לא יקבל חלק מהתמורה?

אוריאל לין: האם עובדי חברת החשמל הם בעלים גם כן של תחנות הכוח הייצוריות, שהם מקבלים חלק מהתמורה?

אוריאל לין: על פי איזה עיקרון, אדוני היושב-ראש, אנחנו נותנים להם?

אוריאל לין: השאלה גם מופנית לשר האנרגיה כמובן.

יובל שטייניץ: אני אענה בהמשך.

אוריאל לין: אני כבר סיימתי, האמן לי אדוני.

אוריאל לין: במסגרת ההערה שלך הייתי מסיים.

אוריאל לין: אני אמרתי שהשר הדגיש את הנושא של הורדת המעמד המונופולי של חברת החשמל בתחום הייצור אבל נשאר להם עדין מעמד מונופולי בתחום ההולכה.

אוריאל לין: איך אנחנו מורידים את המעמד המונופולי האמתי של חברת החשמל לטובת כלל הצרכנים, ושאותו מעמד מונופולי לא ישמש כמנוף בהסכמים בעתיד?

אוריאל לין: ושאלתי האחרונה מופנית ליפתח – כשאני הייתי המנהל הכללי של משרד האנרגיה, ראיתי שרק ארבעה אנשים במדינה שלנו התמצאו בנבכי הסכם העבודה הקיבוצי שהיה לחברה עם עובדי חברת החשמל.

אוריאל לין: רק ארבעה.

אוריאל לין: יותר מזה, לא היו יותר אנשים נוספים שהבינו את ההסכם.

אוריאל לין: השאלה שלי: האם יש לנו היום הסכם עבודה קיבוצי מסודר, ברור לכל נפש, של החברה עם עובדי חברת החשמל?

אוריאל לין: תודה אדוני על הדקה שנתת לי.

יעקב מרגי: תודה.

יעקב מרגי: ממש בדקותיים, אדוני השר.

יובל שטייניץ: בדקותיים, אבל זה חשוב להבין ולחדד.

יובל שטייניץ: ראשית, לגבי השאלה הראשונה: העובדים לא מקבלים אפילו שקל אחד ממכירת התחנות.

יובל שטייניץ: כל התמורה שהעובדים מקבלים זה כתוצאה מהתייעלות ופרישת עובדים.

יובל שטייניץ: כלומר, כל הסכום שהעובדים מקבלים כתוספת לפנסיה, שזו התמורה היחידה בהסכם הזה.

יובל שטייניץ: אין פה, כמו בהסכמים אחרים, מיליונים לעובדים אלא רק תוספת לפנסיה שהייתה לא הולמת, לא ריאלית יחסית לשכר שהם קיבלו – כל הדבר הזה מגיע רק מפיטורי או מפרישת עובדים.

יובל שטייניץ: ממכירת התחנות הם לא מקבלים שקל.

יובל שטייניץ: הכסף ממכירת התחנות – התחנה הראשונה כבר נמכרה – הולך לשני גורמים: אם ניקח את אלון-תבור – בערך חצי הלך לכיסוי להורדת החוב של חברת החשמל, שאמרתי שזה גם חוב של מדינת ישראל כי מדינת ישראל - - -

יעקב מרגי: יובל, עכשיו ההולכה.

יובל שטייניץ: - - החצי השני הלך לאזרחים.

יובל שטייניץ: מיליארד שקל מהמכירה של אלון-תבור, הרי היו שם כמעט שני מיליארד.

יובל שטייניץ: המיליארד השני הלך לטובת הורדת תעריפי החשמל לאזרחי ישראל.

יעקב מרגי: תודה.

יובל שטייניץ: העובדים לא קיבלו אפילו שקל אחד.

יובל שטייניץ: לגבי ההולכה – נכון, המונופול בהולכה יישאר כי זה מונופול טבעי ואנחנו לא יכולים שגם בתחום ההולכה, בכול שכונה תהיה תחרות בין חמישה קווי מתח או עשרה קווי מתח עיליים.

יובל שטייניץ: בקושי אנחנו מצליחים לפרוס קו מתח עילי אחד כדי לחבר תחנות חדשות בנגב או תחנות סולאריות במרכז הארץ.

יובל שטייניץ: לכן, בהולכה אכן יישאר מונופול מסוים.

יעקב מרגי: יובל תודה.

יעקב מרגי: הוועדה מודה לשר האנרגיה וצוותו על הדיווח המפורט ומודה לחברי הכנסת.

יעקב מרגי: האורחים שהשתתפו אתנו, חברת החשמל: שנים רבות דובר על הרפורמה בחברת החשמל.

יעקב מרגי: הוועדה התרשמה שהשר ומשרדו מחויבים לרפורמה, ואני מברך ומודה שאני בזמן החקיקה של הרפורמה או של התהוות הרפורמה, הייתי מחברי הכנסת הסקפטיים.

יעקב מרגי: מה לעשות?

יעקב מרגי: אני מזקני הבית ועקבתי אחרי כול ההתנהלות בחברת החשמל והייתי מאוד סקפטי.

יעקב מרגי: אני היום גם לומד, מתן כהנא.

יעקב מרגי: גם אני שומע ומתרשם.

יעקב מרגי: הכיוונים הם חיוביים ואנחנו נמשיך לעקוב, המגמות חיוביות.

יעקב מרגי: הוועדה מבקשת מהמשרד להגיש לוועדה את הדיווח, גם בכתב, תוך שימת דגש ספציפית לנושאים הקבועים בחוק, שלגביהם נדרש הדיווח.

יעקב מרגי: מבחינתנו, הוועדה קיימה את חובת הדיווח של השר לפי סעיף 60א לחוק משק החשמל, התשנ"ו-1996.

יעקב מרגי: הוועדה קוראת לממשלה להאיץ, למשרד, את מהלך מכירת תחנות הכוח, במיוחד נוכח הדיווח של השר, על שווי מחירה הכפול משוויה של תחנת אלון-תבור ועל מספר המתחרים הרב לרכוש את התחנה.

יעקב מרגי: כמובן, תוך הקפדה על כך שלא יוקמו מונופולים חדשים, כפי שהשר הבהיר, וחברה פרטית אחת לא תחזיק יותר מ-20% מהיקף החשמל בישראל.

יעקב מרגי: הוועדה מודה לשר ולצוות משרדו על הצגת התהליכים שישימו סוף לעידן השימוש בפחם, צמצום המזהמים ומעבר לגז טבעי, וקוראת לעמוד ביעדים ואף אם אפשר להקדים אותם, תבורכו על כך, ולשים קץ לזיהום האוויר.

יעקב מרגי: לסיום, אציין כי בבסיס החוק שהתקבל ביולי 2018 עמדה ההשלכה המשמעותית על כלל ציבור צרכני החשמל.

יעקב מרגי: הוועדה דורשת להמשיך ולהוזיל את תעריף החשמל לצרכנים, לרבות הצרכנים העסקיים וכמובן מודים על ההוזלה שנעשתה כבר, לרבות הצרכנים העסקיים בתעשייה כמו גם שלא להעלות את התשלום הקבוע – הזכיר פה חבר הכנסת.

יעקב מרגי: הוועדה מבקשת מחברת החשמל לדחות בחודשים ספורים – אני חושב שהסעיף הזה כבר מיותר מפני שיפתח רון-טל אמר מה שאמר.

יעקב מרגי: ביטול בלי שיפוי, אוסר להם לעשות ואני, כוועדה, לא אקרא לחברת החשמל לעבור על המנדט שלה.

יעקב מרגי: הוועדה דורשת מהמשרד להעביר אליה את הדיווח השנתי בהתאם לתיקון מס' 14 בחוק משק החשמל שאישרה הוועדה ב-2017, שעיגן את יעדי ייצור החשמל באנרגיה מתחדשת וחייב את המשרד לדווח לוועדת הכלכלה של הכנסת, אחת לשנה, על עמידה ביעדים כפי שקבעה הממשלה, לרבות - - - שפורסם בתקשורת ב-1 ביוני, כי עד 2030, 30% מייצור החשמל יהיה מאנרגיות מתחדשות.

יעקב מרגי: הוועדה מברכת על פרסום היעדים לפיילוט לעידוד התחרות של הצרכנים הפרטיים.

יעקב מרגי: הוועדה, כפי שהצהרתי, תקיים דיון נפרד על פרויקט ה"חשמל הכשר", ודיון נוסף, נפרד, על אלפי בתים בפזורה, ולא רק בפזורה, שאינם מחוברים לחשמל בגלל בעיות אובייקטיביות של חוסר תכנון וחוסר רישוי אבל את המענים צריך לתת בהתאם למציאות.

יעקב מרגי: אני שוב מודה לשר, למשרדו, לחברת החשמל, לכול האורחים שהגיעו לדיון ושתרמו את חלקם לדיון וזו רק ההתחלה.

יעקב מרגי: אנחנו נמשיך לעקוב אחרי ההתפתחויות.

יעקב מרגי: תודה רבה לכם.

יעקב מרגי: הישיבה נעולה.